BlogMenai.com: Beth mae’r helynt Carl Sargeant yn dweud wrthym am y Blaid Lafur Gymreig\nCyhoeddwyd ar 10 Tachwedd 2017 gan Cai Larsen\t(rss)\nMae Leighton Andrews wedi ail ymddangos ar y ffurfafen wleidyddol i ddweud wrthym am awyrgylch wenwynig a bwlio oddi mewn i Lywodraeth Cymru a bod Carl Sargeant wedi cael ei dargedu ac nad oes trefn addas i ymchwilio i mewn i gwynion gan y Llywodraeth. Roedd hefyd yn dweud bod Carwyn Jones yn ymwybodol bod Carl Sargeant yn fregus. Gan nad yw Leighton Andrews yn Weinidog nag yn wir yn wleidydd Llafur bellach mae’n rhydd i siarad, a ‘dydi Carwyn Jones ddim mewn lle i ddial arno na’i niweidio. Mae’n eithaf sicr bod Leighton Andrews yn siarad tros nifer sydd mewn sefyllfa sy’n\nTra bod marw yn ffordd wych o gael ein dyrchafu i’r cymylau a chael pobl i anghofio eich gwendidau – gwir neu dybiedig –mae’n amlwg bod o leiaf rhywfaint o’r canmol a’r clodfori yn ymysodiadau anuniongyrchol ar Carwyn Jones a’i arweinyddiaeth. Mae’r hollti yn y Blaid Lafur Gymreig yn cael ei arddangos trwy brism ymatebion i ddigwyddiadau anffodus yr wythnosau diwethaf.\nBlogMenai.com: Ynglyn a Chynllun Datblygu Lleol Gwynedd a Mon\nCyhoeddwyd ar 29 Gorffennaf 2017 gan Cai Larsen\t(rss)\nReit – gair neu ddau am ddigwyddiadau ddoe yn siambr Cyngor Gwynedd.Pwt o gefndir yn gyntaf – gan nad wyf wedi son ar y blog mae’n debyg na fydd llawer o ddarllenwyr Blogmenai yn ymwybodol i mi gael fy ethol ar Gyngor Gwynedd fel cynghorydd Plaid Cymru… Parhau i ddarllen →\nCyhoeddwyd ar 16 Hydref 2016 gan Cai Larsen\t(rss)\nWel, mae yna Aelodau Cynulliad Annibynnol – Nathan Gill a Dafydd Ellis Thomas – ond chafodd nhw ddim eu hethol fel ymgeiswyr annibynnol, cael eu hethol fel ymgeiswyr pleidiol wnaethon nhw a throi cefn wedyn. Ar hyn o bryd dim ond un Aelod Seneddo… Parhau i ddarllen →\nBlogMenai.com: Perlau Felix – rhan 1\nCyhoeddwyd ar 19 Gorffennaf 2016 gan Cai Larsen\t(rss)\nRydan ni wedi rhedeg ambell i stori ar ddatganiadau, doethinebu a thrydar ein cyfaill Felix Aubel. Ond efallai y byddai’n syniad cael cyfres fach fel sydd gennym ar Gwilym Owen. Mae’r gyntaf yn berl fach. Yma mae Felix yn dangos nifer… Parhau i ddarllen →\nBlogMenai.com: Gwilym Owen – rhif 101\nCyhoeddwyd ar 10 Gorffennaf 2016 gan Cai Larsen\t(rss)\nDoeddwn i heb fwriadu gwneud sylw ar erthygl idiotaidd a phlentynaidd Gwilym Owen yn y rhifyn cyfredol o Golwg, ond mae gen i ugain munud bach ar fy nwylo. Go brin bod yna unrhyw ymateb mor gwbl fyfiol ac egotistaidd i’r hyn ddigwyddodd fis diwethaf.\nYn y bon mae’n rhestru’r Cymry hynny sydd – yn ol ei dystiolaeth ei hun – wedi ei feirniadu fo yn bersonol oherwydd ei safbwynt gwrth Ewropiaidd, yn clochdar bod poblogaeth Cymru wedi cefnogi ei safbwynt o yn hytrach nag un ‘gwleidyddion y Cynulliad a’r dosbarth canol sy’n ei swcro’. Ymddengys ei bod yn anarferol i Gwilym fod ar yr ochr fwyafrifol mewn pleidlais o’r fath – sy’n newyddion diddorol. Mae hefyd yn rhoi ei resymau pam ei fod mor wrth Ewropiaidd – biwrocratiaeth, gwrth ddemocratiaeth a’r ffaith ei fod yn credu y dylai’r arian strwythurol sydd wedi dod i Gymru o Ewrop gael ei roi i’r bybl hwnnw ym Mae Caerdydd sy’n cael ei swcro gan y dosbarth canol.\nWnawn ni ddim trafferthu son mwy am yr ystumio myfiol, ond efallai y dylid ymateb i’r ‘rhesymau’ mae Gwilym yn eu defnyddio tros wrthwynebu Ewrop – wedi’r cwbl ni lwyddodd yr ymgyrch Aros i wneud fawr o joban arni.\nY ffeithiau am fiwrocratiaeth Ewropiaidd ydi’r rhain. Mae’r Undeb Ewropiaidd yn cyflogi 33,000 o firocratiaid, gyda 12,000 o’r rheiny wedi eu lleoli ym Mrwsel. Mae hyn yn swnio’n nifer fawr o bobl – ond dydi o ddim. Mae ‘r Deyrnas Unedig yn cyflogi 80,000 o weision sifil i hel trethi yn unig. Mae llywodraeth ffederal yr Unol Daleithiau yn cyflogi 1.8 miliwn o fiwrocratiaid, mae llywodraeth ffederal yr Almaen yn cyflogi 335,000 o fiwrocratiaid. Mae yna fwy o bobl yn byw yn yr UE nag yn y DU, yr Almaen ac UDA efo’i gilydd.\nMae Gwilym yn honni bod yr holl ddeddfu yn nwylo criw bach o bobl sydd wedi ei henwebu yn hytrach na’u hethol. Rwan – dydi hyn jyst ddim yn wir. Mae’r ffordd mae’r Undeb yn cael ei rheoli yn gymhleth, ond dydi o ddim yn anemocrataidd.\nMae Senedd Ewrop yn cael ei ethol mewn etholiadau sy’n defnyddio dulliau cyfrannol ym mhob gwlad yn Ewrop. Mae pob aelod wedi ei ethol yn ddemocrataidd. Mae yna 751 aelod efo 73 o’r rheiny yn dod o’r DU. Mae’r Senedd yn ethol ei Arlywydd, 14 is Arlywydd a 5 quaestor, a’r rheiny sy’n ffurfio’r corff sy’n llywio’r Senedd.\nMae Arlywydd Cyngor Ewrop yn cael ei ethol gan y 28 llywodraeth sy’n cynrychioli gwledydd yr UE. Mae pob un o’r rheiny wedi eu hethol yn ddemocrataidd. Mae gan pob gwlad yn yr UE sedd ar Gyngor Ewrop.\nMae Arlywydd y Comisiwn Ewropiaidd yn cael ei ethol gan Gyngor Ewrop, ond mae’n rhaid i’r rheiny gymryd i ystyriaeth ganlyniad yr etholiadau Ewrop blaenorol wrth wneud hynny. Mae’n rhaid i Senedd Ewrop wedyn gytuno i ‘r Arlywyddiaeth. Jean-Claude Juncker ydi’r Arlywydd cyfredol, a’i blaid (EPP) ydi’r blaid fwyaf yn Senedd Ewrop. Mae’r 27 aelod arall yn cynrychioli pob un o wledydd y DU, ac yn cael eu dewis gan Gyngor Ewrop – mewn cytundeb efo’r Arlywydd.\nCymhleth – ond cwbl ddemocrataidd.\nBydd llawer o bwerau Ewrop mewn perthynas a Phrydain bellach yn dychwelyd i San Steffan. Mae yna lywodraeth fwyafrifol yn San Steffan sydd wedi ennill 36.9% o’r bleidlais, ac mae yna Dy’r Arglwyddi sydd a bron i 800 o aelodau – does yna’r un o’r rheiny wedi cael eu hethol gan neb, ac mae yna nifer ohonynt yn eistedd ar y seddi coch am eu bod yn perthyn i eglwys arbennig – hynny ydi am resymau secteraidd. Ac mae’r wladwriaeth wrth gwrs yn cael ei harwain gan ddynas na chafodd erioed bleidlais gan neb.\nAc wedyn dyna i ni’r pres Ewropiaidd mae Gwilym yn meddwl sydd ar y ffordd i’w annwyl fybl. Mae yna gwyno ymysg Toriaid bod Cymru yn cael ei gor ariannu o drysorlys y DU. Mae gwariant y pen yng Nghymru ymhell tros £1k y pen yn uwch yng Nghymru nag yn Lloegr. Mae’n anodd gweld pam y byddai llywodraeth asgell Dde sydd a thrwch ei chefnogaeth etholiadol yn Lloegr yn teimlo’r angen i gyfeirio mwy o bres i Fae Caerdydd ac ychwanegu at yr anghyfartaledd.\nMae Gwilym yn cwyno ar gychwyn ei erthygl bod Rhys Mwyn yn ei alw’n wleidyddol anllythrennog. Os ydi Rhys wedi gwneud y sylw hwnnw, mae’n gwbl gywir.\nBlogMenai.com: Patrymau pleidleisio Gwynedd ddydd Iau – a’r hyn maent yn eu dweud am weddill Cymru\nCyhoeddwyd ar 24 Mehefin 2016 gan Cai Larsen\t(rss)\nUn o’r ychydig bethau da i ddeillio o ganlyniad refferendwm Ewrop y diwrnod o’r blaen ydi ei fod am ddarparu llwyth o ddeunydd blogio am gyfnod i ddod. Mae’r tirwedd gwleidyddol wedi newid yn llwyr, a bydd pob math o oblygiadau i hynny – ll… Parhau i ddarllen →\nBlogMenai.com: Y blynyddoedd wedi’r refferendwm os y byddwn yn gadael yr Undeb Ewropiaidd\nCyhoeddwyd ar 11 Mehefin 2016 gan Cai Larsen\t(rss)\nMae pethau’n edrych yn agos ar gyfer y refferendwm Ewrop – ac mae hynny’n rhannol oherwydd nad ydi’r gefnogaeth i’r ochr Aros ddim yn edrych mor soled ymysg y grwpiau y byddai rhywun yn disgwyl y byddai’n pleidleisio iddynt. Yn bersonol dwi ddim … Parhau i ddarllen →\nCyhoeddwyd ar 15 Ebrill 2016 gan Cai Larsen\t(rss)\nI ddechrau dyna ni ‘fetro’ Glannau Mersi / Gogledd Orllewin Cymru.Wedyn dyna i ni bolisi’r Toriaid o adael i geir yrru ar 80mha ar hyd yr A55 – a felly ei gwneud yn bosibl mynd o Gaer i Gaergybi 8.6 munud yn gynt ar yr adegau prin pan mae’n bosibl mynd… Parhau i ddarllen →\nBlogMenai.com: Hybu busnesau bach – postscript\nCyhoeddwyd ar 31 Mawrth 2016 gan Cai Larsen\t(rss)\nYn y bon cynllun Plaid Cymru i hybu busnesau bach ydi ail strwythuro’r gyfundrefn drethiannol mewn modd lle gellid cefnogi yn ariannol pob busnes efo gwerth ardrethol o hyd at £20,000. Byddai hyn o gymorth 90,000 o fusnesau, gyda 70,000 ddim yn talu unrhyw drethi busnes o gwbl ac 20,000 yn talu llai o drethi.\nMae cynllun Llafur Arfon wedi ei seilio ar berswadio’r Cynulliad i orfodi trefi i gynnig parcio rhad ac am ddim am ddwy awr y dydd. Bu Llafur mewn grym ers 1999 wrth gwrs a dydyn nhw heb wneud hyn. Efallai mai ‘r rheswm am hynny ydi y byddai cymryd camau o’r fath yn creu twll mawr du yng nghyllidebau cynghorau – yn arbennig felly rhai dinesig fel Caerdydd, Abertawe a Wrecsam. Byddai’n rhaid llenwi’r twll trwy dorri gwasanaethau, sacio gweithwyr neu godi treth y cyngor.\nTa waeth, yr hyn sy’n rhyfedd am y stori ydi nad ydi ymgeisydd Llafur yn Arfon – hyd y gwn i – erioed wedi dadlau ar lawr y cyngor y dylid cynnig parcio rhad ac am ddim yn nhrefi Gwynedd. Byddai’n llawer haws sicrhau parcio rhad ac am ddim yng Ngwynedd trwy gael y cyngor i wneud hynny na thrwy gael y Cynulliad i greu deddf fyddai’n eu rhoi ben ben a phob cyngor bron yng Nghymru.\nRwan, efallai fy mod yn anghywir – ac fel arfer dwi ‘n mwy na bodlon cywiro camargraff os mai dyna’r sefyllfa – ond mae’n ymddangos bod Sion eisiau cynnig parcio rhad ac am ddim trwy’r Cynulliad – trywydd fyddai’n nesaf peth i amhosibl. Serch hynny nid yw wedi ceisio gwneud hynny trwy drywydd haws o lawer – cael y cyngor sy’n uniongyrchol gyfrifol am godi am barcio yn Arfon i beidio a gwneud hynny.\nMae’r blog yma wedi tynnu sylw sawl gwaith at y gwariant anghyfartal yng Nghymru gyda mwy o adnoddau yn cael eu cyfeirio i ardaloedd lle mae Llafur yn gryf, a llai i’r ardaloedd lle maent yn wanach. ‘Does yna neb yn gofyn am ffafriaeth i’r Gogled… Parhau i ddarllen →\nBlogMenai.com: Yn ol i’r deyrnas fanana\nCyhoeddwyd ar 28 Awst 2015 gan Cai Larsen\t(rss)\nFelly dyma fi ar y llong ar y ffordd yn ol adref i’r newyddion gwych fy mod yn cael gwneud fy nghyfraniad bach i gadw 45 o ‘arglwyddi’ newydd mewn moethusrwydd. Daw hyn a’r cyfanswm i 826. Mae nifer o ‘r ‘arglwyddi’ newydd ymysg y sawl oedd ynghanol y sgandal dreuliau enwog saith mlynedd yn ol. Mae gan y Dib Lems 8 o aelodau seneddol etholedig a 102 o ‘arglwyddi’ efo’r hawl i ddeddfu – er na chawsant eu hethol gan neb.\nMae’n debyg mai’r unig gorff llywodraethol mwy o ran maint ydi Cyngres y Bobl yn China sydd a bron i 3,000 o aelodau. Ond mae hwnnw yn gorff mwy democrataidd, llai drud a llai llwgr na Thy’r Arglwyddi.\nMae yna etholiadau – o fath – i’r Gyngres. Yr unig beth sydd ei angen i fod yn aelod o Dy’r Arglwyddi ydi bod yn ffrindiau efo arweinydd un o’r pleidiau unoliaethol mawr, bod wedi cyfrannu pres i arweinydd un o’r pleidiau unoliaethol mawr, neu bod wedi cyfrannu i un o’r pleidiau unoliaethol mawr. Mi fydd yna ambell i berson arall yn cael ymuno o bryd i’w gilydd am resymau cyflwyniadol.\nTra bod dod a thair mil o gynrychiolwyr o pob cwr o China at ei gilydd yn broses cymharol ddrud, dydi’r Gyngres ond yn cyfarfod am 10 i 14 diwrnod y flwyddyn – yn y gwanwyn fel rheol. Mae Ty’r Arglwyddi yn cyfarfod ar hyn y flwyddyn – ac mae unrhyw aelod sy’n teimlo fel mynychu yn cael gwneud hynny – gan dderbyn ‘costau’ o £300 y dydd. Yn naturiol ddigon bydd llawer yn cymryd mantais o hyn, a bydd rhai’n treulio’r diwrnod yn cysgu’n braf ar y meinciau coch cyfforddus.\nMae deddfwrfa fawr, anetholedig fel hyn yn arwydd o wladwriaeth lle nad ydi atebolrwydd yn gweithio’n iawn, a’r mwyaf mae rhywun yn edrych ar y drefn Brydeinig, y mwyaf mae dyn yn cael y teimlad bod yr atebolrwydd democrataidd sydd wedi ei sefydlu yng ngweddill Gorllewin Ewrop wedi mynd ar goll yn y DU rhywsut. Dwi’n gwybod i’r Chwyldro Ffrengig fethu a chyffwrdd Prydain – ond rhywsut llwyddodd i ddylanwadu ar wledydd eraill na effeithiodd yn uniongyrchol a nhw. Ond rhywsut mae yna deimlad o Deyrnas Fanana am y DU – rhywle lle mae’r syniad o gyfartaledd ac atebolrwydd llywodraethol wedi methu a gwreiddio’n iawn\nMeddyliwch am Bennaeth y Wladwriaeth er enghraifft. Dynas o’r enw Elizabeth Windsor sy’n\ncyflenwi’r rol arbennig yna ar hyn o bryd. Mae wedi bod wrthi – heb fod yn atebol i neb na dim – am\nMewn geiriau eraill cafodd ei phenodi ar sail secteraidd a llwythol. Er gwaethaf hynny mae’r trethdalwr – yn Babyddion neu beidio – yn cael eu gorfodi i ariannu Elizabeth Windsor ac aelodau eraill ei theulu. Mae’n rhaid gwneud hyn er gwaetha’r ffaith ei bod hi a’i theulu ymysg pobl gyfoethocaf y Byd – ac mae’r cyfoeth hwnnw wedi ei adeiladu ar y manteision mae’r olyniaeth llwythol a secteraidd wedi ei roi iddynt. Mae ei mab hynaf – Charles Windsor – a’r brenin nesaf os bydd yn goroesi ei fam – yn hoff iawn o geisio dylanwadu ar weinidogion sydd wedi eu hethol yn ddemocrataidd trwy lythyru efo nhw i bwrpas gorfodi ei gwahanol ddiddordebau esoterig ar y gweddill ohonom. Mae atebion rhai o’r gweinidogion yn ogleisiol o grafllyd.\nErbyn meddwl, efallai fy mod wedi gwneud cam ddefnydd o’r gair ‘democrataidd’ yn y frawddeg ddiwethaf ond un. Mae gan y llywodraeth bresenol fwyafrif llwyr i lywodraethu yn ol ei doethineb addfwyn ei hun ar 37% o bleidleisiau’r sawl a drafferthodd i bleidleisio. Mae hynny’n fwy na’r 35% a gafodd Blair yn 2005 gyda llaw. Mae’r wladwriaeth yn cael ei rhedeg gan gabinet sydd a 50% o’i haelodau wedi bod i ysgolion bonedd – 7% ydi’r ganran ymysg y cyhoedd yn gyffredinol. Mae’r Prif Weinidog a’i Ganghellor yn perthyn trwy waed i’r dywydiedig Elizabeth Windsor a’i thylwyth llawen.\nMae gennym drefn etholiadol sy’n caniatau i un blaid gael 3 sedd ar llai na 100,000 o bleidleisiau ac un arall i gael 1 gydag 3.8m o bleidleisiau. Ar hyn o bryd mae’r brif wrthblaid yn cynnal etholiad arweinyddol. Mae tri o’r ymgeiswyr efo gwleidyddiaeth tebyg iawn i’w gilydd ac nid anhebyg i un y llywodraeth. Fel 17 aelod o’r cabinet Toriaidd mae 3 ohonynt wedi bod i Rydychen neu Gaergrawnt. Oherwydd bod ofn cyffredinol ymysg arweinyddiaeth presenol y Blaid Lafur bod y rhan fwyaf o’r pleidleiswyr am bleidleisio i’r boi sydd wedi ei addysgu yn y coleg ‘anghywir’ a sy’n arddel y wleidyddiaeth ‘anghywir’ (hy gwleidyddiaeth y rhan fwyaf o aelodau ei blaid) mae yna ymarferiad enfawr i chwynu’r rhestr etholwyr o bleidleiswyr sy’n debygol o bleidleisio trosto yn mynd rhagddi. Canlyniad chwerthinllyd hyn ydi bod arweinwyr undeb a phobl sydd wedi ymgyrchu tros hawliau pobl gyffredin trwy eu bywydau yn cael eu gwrthod oherwydd ‘nad ydynt yn arddel gwerthoedd Llafur’ tra bod dynion busnes cyfoethog yn cael eu derbyn.\nNid bod llawer o hyn am gynhyrfu’r cyfryngau wrth gwrs. Mae’r rhan fwyaf o’r cyfryngau print ym mherchnogaeth pobl gyfoethog iawn sy’n rhannu’r un buddiannau materol a’r sawl sy’n llywodraethu, ac mae pawb yn cael eu gorfodi i gyfrannu at ddarlledwr cyhoeddus sy’n gweithredu fel darlledwr gwladwriaethol pan mae’n canfod bygythiad i fuddiannau’r wladwriaeth – ac yn mynd ati i stwffio propoganda amrwd i lawr corn gyddfau’r sawl sy’n ei ariannu.\nGwelwyd hyn yn ystod ymgyrch refferendwm yr Alban yn ddiweddar, fe’i gwelwyd yn ystod y dwsinau o ryfeloedd mae’r DU wedi cael ei hun ynddynt ers sefydlu’r Bib, fe’i gwelwyd yn ystod Streic y Glowyr, fe’i gwelir yn yr hyrwyddo hysteraidd o ddigwyddiadau ‘brenhinol’ a sefydliadol, ac fe’i gwelwyd trwy gydol y stad o anhrefn maith yng Ngogledd Iwerddon.\nYn wir mi fyddwn yn dadlau i lyfdra newyddiadurol yn ystod y cyfnod hwnnw a arweiniodd at fimicio cibddall o naratif llywodraethol bod problem wleidyddol yn broblem droseddol anesboniadwy gyfrannu at golli cannoedd o fywydau yn ddi angen. Ac ar ben hynny – er gwaethaf presenoldeb anferth yn y dalaith ar hyd y cyfnod – methodd y Bib a gweddill y cyfryngau a sylwi bod nifer sylweddol o ddynion oedd yn cael eu rheoli ac oedd yn derbyn cyflog gan y wladwriaeth yn rhedeg o gwmpas y dalaith yn saethu pobl a’u chwythu i fyny – a hynny er (a defnyddio idiom leol) bod y cwn ar ochrau’r strydoedd yn gwybod yn iawn.\nGyda llaw mae’n ddiddorol yn y cyd destun yma i Douglas Hogg gael ei godi’n ‘arglwydd’ ddoe. Enilliodd enwogrwydd amheus iddo’i hun ddwywaith yn y gorffennol – am ddefnyddio trefn dreuliau llwgr San Steffan i gael y treth dalwr i dalu am lanhau ei ffos, ac am sefyll i fyny yn Nhy’r Cyffredin i wneud honiad ffug bod Pat Finucane, un o bartneriaid hyn cwmni cyfreithiol Madden & Finucane o Felfast, yn gefnogwr i’r IRA. Cafodd Finucane ei lofruddio o flaen ei wraig a’i blant lai na mis yn ddiweddarach tra’n bwyta ei ginio dydd Sul yn ei gartref gan gyn heddwas o’r enw Ken Barrett a dyn arall. Fe’i saethwyd yn ei wyneb bedair ar ddeg o weithiau. Roedd y dryll a ddefnyddwyd yn y llofruddiaeth wedi ei ddarparu gan gyn heddwas arall ac asiant cyflogedig i’r gwasanaethau cudd – Bill Stobie, ac roedd y wybodaeth a ddefnyddwyd i gynllunio’r llofruddiaeth wedi ei ddarparu gan ddyn arall oedd yng nghyflogaeth y gwasanaethau cudd – Brian Nelson.\nOnd wedyn mae’r system gyfreithiol yn un ryfedd yn ei chyfanrwydd. Mae’r system yn wych am ddod o hyd i bobl sy’n twyllo i gael budd daliadau, ond yn anobeithiol o sal am ddod o hyd i bobl sy’n gwrthod talu eu trethi – er bod sgeifiwrs treth yn colli mwy o bres o lawer i’r Trysorlys na hawlwyr budd daliadau anonest. Mae’r heddlu yn cymryd degawdau i fynd i’r afael a chylch cam drin plant anferth honedig reit o flaen eu trwynau yn San Steffan (a llefydd eraill) tra’n delio yn effeithiol efo’r sawl sy’n dwyn Mars Bar o arch farchnad oherwydd ei bod yn llwglyd. Gall ymchwiliadau cyhoeddus gymryd blynyddoedd a blynyddoedd i’w gweithredu (mae Chilcott wedi cymryd cryn dipyn mwy o amser na’r rhyfel mae’n edrych ar ei hachosion) neu gall y llywodraeth gyfarwyddo eu canlyniad (Widgery). Mae ymddygiad anghyfrifol y banciau Prydeinig wedi dod yn agos at ddod a’r economi i’w gliniau, ac wedi achosi caledi gwirioneddol i rai o bobl mwyaf bregus cymdeithas – ond ‘does yna neb wedi torri’r gyfraith. Yn wir mae’r rhan fwyaf o’r sawl oedd yn gyfrifol yn ol ar gyflogau anferthol.\nMae’n debyg na fyddai trefn lywodraethol sylfaenol anemocrataidd ac anatebol mor ddrwg petai’n effeithiol – ond yr hyn a gynhyrchir gan y gyfundrefn sydd ohoni ym Mhrydain ydi gwlad gyfoethog ond diarhebol o anghyfartal. Mae’r anghyfartaledd i’w weld ar lefel bersonol a lefel rhanbarthol. Mae gan Brydain rai o’r rhanbarthau ac unigolion tlotaf yng Ngorllewin Ewrop – ac mae gan Gymru fwy na’i siar – llawer mwy na’i siar o ardaloedd a theuluoedd tlawd. Pan mae gormod o rym yn nwylo cydadrannau cyfyng o gymdeithas – mae cyfoeth yn cronni’n dwt o gwmpas yr union gydadrannau hynny – felly mae pethau’n gweithio mae gen i ofn.\nWel – dyna ddwy awr ar long wedi hedfan a ninnau yng nghysgod clogwynni gwyn De Lloegr. Fyddwn i ddim wedi credu y gallai mordaith dwyawr ddiiflannu mor sydyn. Well i mi godi fy mhac a mynd i chwilio am y car.\nBlogMenai.com: Mrs Windsor a chydymdeimlad anghyfleus ei theulu a Natsiaeth\nCyhoeddwyd ar 18 Gorffennaf 2015 gan Cai Larsen\t(rss)\nMae’n siwr bod yna rhywbeth neu’i gilydd i’w gymryd o’r helynt ynglyn a’r lluniau a ryddhawyd gan y Sun o’r frenhines, eu mam, ei hewythr a’i chwaer yn ymarfer saliwt Natsiaidd yn 1933 neu 1934. Ymddengys bod Palas Buckinham yn ‘siomedig’ bod y papur wedi penderfynu cyhoeddi’r delweddau.\nMae’r lluniau yn edrych yn hynod o anymunol heddiw, ond byddant wedi ymddangos yn llai anymunol bryd hynny – doedd hi ddim yn arbennig o anarferol i bobl ym Mhrydain fynegi cydymdeimlad efo’r Natsiaid bryd hynny. Roedd y Daily Mail – ynghyd a darllenwyr y Daily Mail yn bodoli bryd hynny – fel y gwnant rwan. Roedd y papur – ac yn ol pob tebyg ei ddarllenwyr – yn gefnogol – neu o leiaf yn gydymdeimladol efo’r weinyddiaeth ym Merlin o’r diwrnod y cafodd ei ethol hyd at y diwrnod i ryfel gael ei gyhoeddi.\nEsiampl enwog o’r gwahaniaeth mewn agweddau tuag at Natsiaeth heddiw a chyn yr Ail Ryfel Byd ydi’r llun hwn o dim peldroed Lloegr yn 1938 cyn gem gyfeillgar yn erbyn yr Almaen.\nDoedd hi ddim yn gyfrinach bod teimladau’r teulu brenhinol yn amwys ynglyn a Natsiaeth ar y gorau. Wnaeth Edward V111 erioed drafferthu cuddio ei gefnogaeth i lywodraeth Natsiaidd yr Almaen, ceisiodd y Fam Frenhines roi pwysau ar lywodraeth y DU rhag mynd i ryfel efo’r Almaen tan y diwedd. Roedd yn gefnogol i’r Arglwydd Halifax – gweinidog a ddadleuodd yn chwyrn yn erbyn mynd i ryfel hyd y diwedd. Roedd tair o chwiorydd Dug Caeredin yn briod a swyddogion Natsiaidd. Mae’r Dug yn ymddangos yn y llun isod yn mynychu cynhebrwng un o’i frodyr yng nghyfraith.\nPan gymerwyd y llun o’r frenhines a’i theulu yn chwarae bod yn Natsiaid roedd y broses o ddod a phob corff cyhoeddus a gwirfoddol o dan reolaeth y Blaid Natsiaidd – Gleichschaltung wedi mynd rhagddo. Roedd y Reichstad wedi ei losgi, a’r Comiwnyddion wedi eu herlid. Roedd\nErmächtigungsgesetz wedi dod yn weithredol – deddf oedd yn caniatau i Hitler a’i gabinet greu a gweithredu deddfau heb ofyn i’r Reichstad a hyd yn oed os oeddynt yn groes i’r cyfansoddiad. Roedd pob plaid ag eithrio’r Blaid Natsiaidd wedi eu diddymu. Doedd yr ymysodiadau ar gymodogion yr Almaen heb gychwyn. Ond roedd hyn oll yn gwbl dderbyniol i gydadran sylweddol o boblogaeth y DU. Mi fedrwn i fod yn weddol siwr bod llawer o’r bobl hynny yn ddarllenwyr y Daily Mail.\nCafodd y Daily Mail ei sefydlu yn 1896 gan Alfred Harmsworth. Y syniad y tu ol i’r papur oedd cynhyrchu rhywbeth haws i’w ddarllen na’r papurau oedd ar gael ar y pryd, rhywbeth fyddai’n apelio yn arbennig at ferched ac a fyddai’n sefyll tros the power, the supremacy and the greatness of the British Empire – a dyfynnu Harmsworth ei hun. Daeth yn hynod boblogaidd yn syth bin.\nErs cyhoeddi’r papur yn gyntaf cafwyd dau Ryfel Byd, mae’r Ymerodraeth Brydeinig wedi cwympo, mae democratiaeth wedi sefydlu a gwreiddio ar hyd a lled y Byd, mae Comiwnyddiaeth a Ffasgaeth wedi dod, ac wedi mynd, mae economi y DU a’i hagweddau cymdeithasol wedi eu trawsnewid, mae technoleg wedi trawsnewid y Byd – ac mae’r Daily Mail yn rhyfeddol o debyg o ran ei werthoedd gwaelodol yn 2015 i’r hyn oeddynt yn 1896.\nO’r dechrau’n deg roedd y papur yn hynod gefnogol i ryfeloedd – roedd yn gefnogol i gychwyn Rhyfel y Boer. Roedd cynyddu maint ac arfogi’r fyddin Brydeinig yn thema mawr gan y papur yn ystod blynyddoedd cynnar yr ugeinfed ganrif – roedd Harmsworth wedi penderfynu bod gan yr Almaen gynllwyn cudd i ddifa’r ymerodraeth Brydeinig. Roedd cynllwyn Iddewig / Almaeneg yn obsesiwn trwy gydol y cyfnod. Pan ddechreuodd y Rhyfel Byd Cyntaf roedd Kitchener yn darged cyson i’r Mail – rhan o’r rheswm am hynny oedd nad oedd yn darparu’r Fyddin Brydeinig efo arfau digon distrywgar. Un rhyfel nad oedd yn gefnogol iddi gyda llaw oedd yr Ail Ryfel Byd – roedd yn llwyr yn erbyn mynd i ryfel yn erbyn Ffasgaeth hyd y bore wedi i’r rhyfel gychwyn – pan newidiodd fel cwpan mewn dwr.\nNewidiodd y papur ddwylo yn dilyn y Rhyfel Mawr – cafodd ei brynu gan yr Arglwydd Rothermere. Llwyddodd hwnnw i godi’r cylchrediad i 2,000,000 ond ychydig o newid a fu yn y safbwyntiau gwleidyddol. Ymwelodd Rothermere a Hitler yn 1930, ac mae’n debyg ei fod yn cyfrannu’n ariannol i’ achos yn ystod y cyfnod hwnnw.\nPan ddaeth Hitler i rym yn 1933 aeth y Daily Mail ati i gefnogi’r llywodraeth newydd gyda chryn dipyn o frwdfrydedd. Cyfansoddodd Rothermere gyfres o erthyglau ei hun yn canmol llywodraeth Hitler, yn beirniadu papurau eraill oherwydd eu ‘obsesiwn ‘ efo trais y Natsiaid – doedd ychydig o drais yn ddim oll wrth ymyl y ‘manteision mawr’ a ddaeth i’r Almaen a’r amddiffyniad yn erbyn Comiwnyddiaeth ac Iddewiaeth a gynigid gan y gyfundrefn newydd.\nCynhyrchodd prif ohebydd tramor y papur George Ward Price lyfr gyda’t teitl I Know the Dictators yn 1937 yn canmol unbeniaethiaid Ffasgaidd i’r cymylau. Dyma oedd ganddo i’w ddweud am Hitler.\nBehind the forceful character which he displays in public he had a human, pleasant personality… He had the artistic, visionary tendencies of the South German type… and there was a strong strain of sadness and tenderness in his disposition… Hitler had… a fondness for children and dogs… His personality and prestige were so strong that without any effort on his part, he is surrounded by much awe on the part of his entourage… Hitler is a widely read man… familiar with the works of the leading German philosophers who had mastered the history, geography and social and economic conditions of the chief European countries.\nYn wir roedd y Daily Mail yn agored gefnogol i British Union of Fascists Mosely am gyfnod. Mewn erthygl ym mis Ionawr 1934 gan Rothemere ei hun canmolwyd y grwp Ffasgaidd i’r cymylau. Roedd yr erthygl yn gorffen efo’r geiriau\nTimid alarmists all this week have been whimpering that the rapid growth in numbers of the British Blackshirts is preparing the way for a system of rulership by means of steel whips and concentration camps. Very few of these panic-mongers have any personal knowledge of the countries that are already under Blackshirt government. The notion that a permanent reign of terror exists there has been evolved entirely from their own morbid imaginations, fed by sensational propaganda from opponents of the party now in power. As a purely British organization, the Blackshirts will respect those principles of tolerance which are traditional in British politics. They have no prejudice either of class or race. Their recruits are drawn from all social grades and every political party. Young men may join the British Union of Fascists by writing to the Headquarters, King’s Road, Chelsea, London, S.W.\nTynnwyd y gefnogaeth yn ol yn ddisymwth yn ystod haf 1934 – mae’n debyg oherwydd i nifer o fusnesau oedd a chysylltiadau Iddewig fygwth roi’r gorau i hysbysebu yn y papur oni bai bod y papur yn rhoi’r gorau i gefnogi Mosley.\nMae’r ffaith bod y teulu Brenhinol yn cwyno cymaint oherwydd i’r Sun gyhoeddi’r llun yn dweud mwy wrthym am ein hoes ein hunain nag ydyw am y blynyddoedd rhwng y Ddwy Ryfel Byd. Bryd hynny roedd elfennau arwyddocaol o’r Dde yn y DU yn gydymdeimladol i rhyw raddau neu’i gilydd efo Ffasgiaeth a Natsiaeth ( ac roedd elfennau arwyddocaol o’r Chwith yn cydymdeimlo efo’r weinyddiaeth yn yr Undeb Sofietaidd hefyd). Erbyn hyn mae Natsiaeth yn cael ei ystyried gan y Dde a’r Chwith fel ei gilydd fel ymgorfforiad o ddrygioni. Mae yna fwy nag un rheswm am hynny – un rheswm oedd bod yr hyn wnaeth y Natsiaid yn wirioneddol ddrwg dan safonau’r rhan fwyaf o bobl.\nOnd mae yna reswm arall hefyd. O edrych ar hanes o drydydd traean yr ugeinfed ganrif a’r unfed ganrif ar hugain, dydi’r rhan fwyaf o ryfeloedd Prydain ddim yn edrych yn arbennig o dda. Dydi rhyfeloedd sy’n cael eu hymladd i bwrpas adeiladu neu amddiffyn ymerodraeth ddim yn gweddu a gwerthoedd Byd sy’n hyrwyddo democratiaeth a hawliau gwledydd unigol. Mae’r ideoleg hiliol oedd yn cael ei defnyddio i gyfiawnhau adeiladu ymerodraeth yn edrych hyd yn oed yn waeth mewn cyd destun lle mae cyfartaledd hiliol a hawliau dynol yn cael eu clodfori. Mae’r holl fusnes ymerodrol yn edrych yn hyll. Ond dydi hynny ddim yn wir am yr Ail Ryfel Byd – mae hwnnw’n cael ei ddylunio fel rhyfel yn erbyn hiliaeth, yn erbyn ymysodoldeb milwrol, yn erbyn drygioni. Mae’n ryfel sy’n hawdd i ‘w gyfiawnhau – a’i glodfori o safbwyntiau y Byd yr ydym ni yn byw ynddo heddiw.\nA dyma yn y bon ydi’r rheswm am yr ymateb hysteraidd i luniau’r Sun. Mytholeg ydi’r stori bod gwrthwynebiad unffurf ym Mhrydain i dwf Ffasgaeth ar y Cyfandir yn nau ddegau a thri degau’r ganrif ddiwethaf – ond mae’n fytholeg sydd rhaid wrthi i gynnal y stori bod Prydain wedi bod yn rym er daioni yn y Byd ar sail y ffaith iddi ymladd ar yr ochr ‘gywir’ hanes – am unwaith.\nMae’r rhyfel yn erbyn Natsiaeth yn esgys am y gweddill, ac mae unrhyw beth sy’n cymylu hynny yn ennyn y math o ymateb a gafwyd tros y dyddiau diwethaf.\nBlogMenai.com: Y Toriaid a gwariant ar drwsio adeiladau senedd\nCyhoeddwyd ar 19 Mehefin 2015 gan Cai Larsen\t(rss)\nMi fydd rhai o ddarllenwyr Blogmenai yn cofio’r ffasiwn stad y cafodd y Toriaid Cymreig nhw’i hunain ynddo pan benderfynodd y Cynulliad Cenedlaethol gomisiynu adeilad newydd i fod yn gartref i’r Cynulliad newydd. Roeddynt yn dadlau bod y gwariant o £100m yn llawer rhy uchel, ac yn dadlau bod gan y sefydliad gartref hen ddigon da eisoes – yr anghenfil brics coch sydd yn sownd i gefn yr adeilad newydd hyd heddiw.\nDoedd y ffaith bod mwy o lawer yn cael ei wario tua’r un pryd ar Portcullis House – bloc o swyddfeydd i Aelodau Seneddol yn San Steffan – yn poeni dim arnynt, nac yn achosi unrhyw embaras iddynt. Mae’r cysyniad ei bod yn iawn gwario yn ddi ben draw ar y senedd ‘go iawn’ yn San Steffan, tra bod unrhyw wariant ar y ‘ffug’ senedd yng Nghaerdydd wedi ei wreiddio yn dwfn yn y ffordd mae’r Toriaid Cymreig yn canfod y Byd. Felly roedd pobl fel Rod Richards, Nick Bourne a David Davies yn myllio’n ddi ddiwedd bod Cymru yn gwario ar adeilad i leoli ei senedd.\nAc nid prynu adeilad yn unig oedd yn eu poeni – o na. Mae gwariant ar yr adeilad hefyd yn broblem. Yn wir roedd David Davies – ac yntau wedi cael dianc o Fae Caerdydd am borfeydd brasach San Steffan erbyn hynny – yn outraged bod £3.2m wedi ei wario ar uwchraddio rhan o’r adeilad tros un haf. Ei union eiriau oedd:\nA rwan dyma’r newyddion yn dod am y bil uwchraddio / cynnal a chadw yr honglad mawr hyll o adeilad neo Gothaidd sy’n gwbl anaddas i bwrpas sy’n gwasanaethu fel deddfwrfa’r DU. Y gost – arhoswch amdani – ydi hyd at £7.1bn – ia na chi – biliwn nid miliwn. Mae’r ffigwr yn un mawr – ond i gael rhyw syniad ohono ystyriwch hyn – mae’n swm uwch nag ydi cost y Gwasanaeth Iechyd yn ei gyfanrwydd yn ei gostio yng Nghymru am flwyddyn.\nYr ateb ariannol gyfrifol – y math o beth mae Toriaid yn ei hoffi – i ddyfynbris o’r math yma ydi chwalu’r lle a symud i rhywle arall. Mae tir adeiladu yn ardal Westminster ymysg y tir drytaf yn y Byd. Mae’n costio tua £93,300,000 yr hectar. Mae Palas San Steffan yn sefyll ar 40 hectar – mae’r tir werth £3.73bn. Mae yna dir adeiladu yn Llundain i’w gael am cyn rhated a £8m yr hectar. Byddai safle o’r un maint yn costio £320m yn Barking er enghraifft. Petai’r senedd yn symud o Lundain gellid cael tir am tua £1.5m yr hectar ym Mirmingham – a gellid prynu’r safle am £60m. Neu wrth gwrs mae yna pob math o lefydd eraill diddorol – Cannock Chace er enghraifft lle mae tir adeiladu yn costio £725,000 yr hectar – gellid prynu’r safle am £30m. Mi fyddai unrhyw un o’r trefniadau amgen hyn yn caniatau i ‘r wladwriaeth brynu tir, codi senedd newydd sydd efo digon o le i’r holl aelodau seneddol eistedd yno a gadael celc o bres wrth gefn i fynd tuag at dalu’r ddyled genedlaethol yn hytrach na gorfodi’r trethdalwr i ddod o hyd i tros i £7bn.\nDwi’n siwr felly y bydd y Ceidwadwyr Cymreig ar flaen y gad i berswadio’r llywodraeth i beidio a chwythu £7.1bn ar adnewyddu tysteb i ddiffyg chwaeth pensaerniaeth Fictorianaidd. A dwi’n siwr y bydd David Davies yn arwain y Toriaid Cymreig yn hyn o beth. Os oedd gwario £3.2m ar adnewyddu’r Cynulliad yn cymaint o stwmp arno, mae’n rhaid y byddai talu 2,200 o weithiau c cymaint a hynny ar rhywbeth y gellid gwneud elw arno yn ei anfon i fedd cynnar.\n*Ymddiheuriadau am yr amrywiol ffontau – problemau technegol fel mae’r dywediad yn mynd.\nCyhoeddwyd ar 17 Mai 2015 gan Cai Larsen\t(rss)\nYn ol Stephen Crabb fydd yna ddim amser i ddeddfu i sicrhau hawliau pleidleisio i bobl 16 ac 17 oed cyn etholiadau’r Cynulliad y flwyddyn nesaf. Trwy gyd ddigwyddiad hapus dyma’r grwp oedran sydd leiaf tebygol i bleidleisio i blaid Mr Crabb.Stori… Parhau i ddarllen →\nBlogMenai.com: Ymgyrch Llafur yn Arfon yn syrthio’n ddarnau\nCyhoeddwyd ar 2 Mai 2015 gan Cai Larsen\t(rss)\nRwan efallai fy mod i yn hen ffasiwn, ond dwi wedi ymwneud a rhyw etholiad neu’i gilydd trwy gydol fy mywyd fel oedolyn. Yn ystod yr amser hwnnw dwi’n rhyw feddwl fy mod wedi dod i ddeall rheolau sylfaenol ymladd etholiad cyffredinol yn weddol dd… Parhau i ddarllen →\nBlogMenai.com: Carter Ruck a’r Cambrian News\nCyhoeddwyd ar 10 Ebrill 2015 gan Cai Larsen\t(rss)\nMae awdur Blogmenai yn hynod ofalus beth sy’n mynd i mewn i’r blog, ond dydi hynny ddim wedi atal i ambell ii fygythiad o lythyr dwrna gael eu lluchio i’w gyfeiriad o bryd i’w gilydd. Dydi’r bygythiadau prin hynny byth yn dod i ddim – mi gewch chi ddweud rhywbeth yn llygaid y gyfraith cyn belled a’i fod yn wir – oni bai eich bod yn torri’r Ddeddf Cyfrinachau Swyddogol wrth gwrs.\nSerch hynny mae’r thema a gyfreithwyr enllib yn rhoi’r cryd i mi braidd – a dydi’r pwnc ddim yn codi llawer ym Mlogmenai am y rheswm hwnnw. Serch hynny mi wnawn ni eithriad bach heddiw.\nPeter Carter Ruck ydi’r cyfaill isod – er ei fod yn cael ei alw’n rhywbeth arall yn Private Eye.\nY diweddar Mr Carter Ruck oedd perchenog cwmni twrneiod enllib mwyaf llwyddiannus y DU. Mae’r cwmni ychydig yn anarferol yn y DU i’r graddau ei fod yn gweithio ar delerau no win, no fee. Hynny yw mi fedrwch fynd ac achos at y cwmni a wnaiff o ddim costio ceiniog i chi os nad ydych yn llwyddiannus. Serch hynny mae’r cwmni yn cymryd sleisen go lew o unrhyw iawndal rydych yn ei dderbyn os ydi’r achos yn cael ei ennill.\nDydi’r wasg ddim yn hoffi Carter Ruck, na’i ddulliau – ond ‘dwi’n anghytuno. O dan yr hen drefn roedd y wasg yn gallu trin pobl gyffredin, a gwleidyddion pleidiau bach fel y mynent. Doedd yna ddim ffordd o fynd a nhw i gyfraith. Dydi’r wasg ddim yn gallu gwneud hynny bellach. Mae nhw’n gorfod cymryd cymaint o ofal wrth bardduo’r person tlawd na phan maent yn pardduo’r person cyfoethog.\nDydi’r cwmni byth yn egluro pam maent yn derbyn neu wrthod achos – ond dau ystyriaeth ydi tebygrwydd i ennill a gallu’r sawl sy’n cael ei erlid i dalu. Peidiwch a mynd at Carter Ruck os nad ydych yn hoffi rhywbeth sy’n ymddangos yn Y Cymro – fyddai Carter Ruck byth yn breuddwydio mynd ar ol neb sydd a llai na £100k i’w dalu mewn iawndal a chostau – nid bod y papur hwnnw yn debygol o enllibio neb dan haul.\nTa waeth, dydi hyn oll ddim yn broblem yn yr achos yma – mae’n weddol amlwg i’r Cambrian News gam gynrychioli’r hyn ddywedodd Mike Parker yn fwriadol, a bod gan y papur y modd o ddod o hyd i £100k. Mae yna gwestiwn o enllib maleisus yn codi yma hefyd. Mae’n un anodd iawn i’w phrofi, ond gall y sawl sy’n gyfrifol am enllib maleisus gael ei hun mewn carchar.\nPe byddwn i’n lle’r Cambrian News, mi fyddwn i hefyd yn poeni am Ddeddf Cynrychiolaeth y Bobl. Mae dweud celwydd am ymgeisydd seneddol yn ystod cyfnod etholiad i bwrpas sicrhau nad yw’n cael ei ethol yn anghyfreithlon. Yn wir petai canlyniad Ceredigion yn wahanol iawn i ganlyniadau eraill gellid dadlau i hynny ddigwydd oherwydd ymyraeth sydd o bosibl yn anghyfreithlon gan y Cambrian News. Byddai’n rhesymol o dan amgylchiadau felly wneud cais i’r Uchel Lys ail gynnal yr etholiad. Byddai’r costau i ‘r pleidiau a’r wladwriaeth yn dod i tua £150k i £200k. Mae’n amlwg pwy ddylai dalu mewn amgylchiadau felly.\nBlogMenai.com: Alun wrthi efo’i freuddwydion arlywyddol eto\nCyhoeddwyd ar 7 Ebrill 2015 gan Cai Larsen\t(rss)\nRydym wedi chwerthin ar ben camddealltwriaeth Alun Pugh ynglyn a natur etholiad San Steffan yn y gorffennol. Mae’n ymddangos i lafurio efo’r argraff bod aelod seneddol Arfon am gael ei wneud yn arlywydd, a’i fod felly am gael gweithredu unrhyw dd… Parhau i ddarllen →\nBlogMenai.com: Llafur watch – rhan 6\nCyhoeddwyd ar 4 Chwefror 2015 gan Cai Larsen\t(rss)\nMae’n edrychiad ni heddiw i ddulliau Llafur o gamarwain etholwyr yn mynd a ni ymhell o Arfon, ac yn wir ymhell o Gymru – rydym yn mynd i’r Alban ac hynny yn sgil y polau Ashcroft cwbl drychinebus o safbwynt Llafur.Mae’r hen gelwydd ‘Vote SNP, Get Tory’… Parhau i ddarllen →\nBlogMenai.com: Llafur watch – rhan 5\nCyhoeddwyd ar 25 Ionawr 2015 gan Cai Larsen\t(rss)\nRydym eisoes wedi edrych ar ragrith Alun Pugh, darpar ymgeisydd Llafur yn Arfon tuag at gytundebau sero awr yma. Felly wnawn ni ddim mynd tros hen dir eto ag eithrio i bwrpas nodi bod llawer o gynghorau Llafur a llawer o Aelodau Seneddol Llafur y… Parhau i ddarllen →\nBlogMenai.com: Defnydd gwych o arian cyhoeddus yn nhre’r sosban\nCyhoeddwyd ar 10 Ionawr 2015 gan Cai Larsen\t(rss)\nLlongyfarchiadau i aelod seneddol Llanelli, Nia Griffith ar ddefnydd hynod effeithiol o arian cyhoeddus mewn oes lle mae arian cyhoeddus yn brin iawn. Ymddengys ei bod yn defnyddio’r Post Brenhinol i bwrpas gwahodd ei hetholwyr i noson goffi.&nbs… Parhau i ddarllen →\nBlogMenai.com: Guto Bebb, y Toriaid a gwrth Semitiaeth\nCyhoeddwyd ar 22 Gorffennaf 2014 gan Cai Larsen\t(rss)\nUn o’r anghytundebau bach fydd yn dod i’r wyneb o bryd i’w gilydd rhwng Blogmenai ag aelod seneddol Aberconwy sydd gen i heddiw. Rwan ar un olwg mae Guto’n gywir. Mae yna hanes o wrth Semitiaeth yn yr Iwerddon. Mae’n debyg bod Guto w… Parhau i ddarllen →\nCyhoeddwyd ar 14 Gorffennaf 2014 gan Cai Larsen\t(rss)\nFelly mae David Jones wedi cael yr hoe gan David Cameron gwta ddwy flynedd cyn cael ei benodi i’r swydd ddiwerth yma. Dydi o ddim yn glir i mi beth yn union ydi pwrpas y swydd yn yr oes ddatganoledig sydd ohoni. Yn sicr does gen i ddim clem… Parhau i ddarllen →\nBlogMenai.com: Tros bwy fydd Louise yn sefyll?\nCyhoeddwyd ar 29 Mehefin 2014 gan Cai Larsen\t(rss)\nMae’n lled anarferol i’r Sunday Times roi unrhyw sylw o gwbl i Gymru, heb son am Wynedd, ond am unwaith mae yna stori heddiw o bellafion gorllewinol yr Undeb. Louise Hughes ydi seren y stori – mae’n debyg ei bod yn cwyno bod Cyngor Gwynedd yn myn… Parhau i ddarllen →\nBlogMenai.com: Enwebiaeth Llais Gwynedd ym Meirion Dwyfor\nCyhoeddwyd ar 12 Mehefin 2014 gan Cai Larsen\t(rss)\nMae’n debyg nad ydi pwy a ddewisir gan Llais Gwynedd i ymladd etholiad Cynulliad Meirion Dwyfor yn 2016 yn ddim o fy musnes i, ond mi wna i sylw neu ddau beth bynnag. Yn gyntaf mae yna rhywbeth bisar yn yr honiad gan rai o gefnogwyr Louise bod peidio a… Parhau i ddarllen →\nBlogMenai.com: Nick Ramsay druan\nCyhoeddwyd ar 11 Mehefin 2014 gan Cai Larsen\t(rss)\nPeidiwch a chamddeall rwan – fyddwn i ddim yn argymell i neb fynd i’w waith yn feddw – ond mae gen i rhyw ychydig o gydymdeimlad efo Nick Ramsay yn sgil cwyn gan Julie Morgan ei fod yn feddw gocos yn y Cynulliad y diwrnod o’r blaen. Petai Nick yn gweithio yn San Steffan yn hytrach nag ym Mae Caerdydd go brin y byddai neb yn cymryd fawr o sylw ei fod o dan effaith y ddiod gadarn.\nFel y gellir gweld yma mae’r hogiau (ond nid y genod o bosibl) efo hanes o seshio trwy’r dydd cyn pleidleisio yn Ny’r Cyffredin. Mi fyddan nhw’n mynd i gwffio o bryd i’w gilydd, ac mae’r arfer yn mynd yn ol o leiaf cyn belled a 1666. Bydd aelodau weithiau yn cael trafferth i gerdded i’r lobi i bleidleisio heb son am sefyll a gwneud araith fel y gwnaeth Nick.\nCeir 9 bar yn Nhy’r Cyffredin at ddefnydd Aelodau Seneddol a’u gwesteon, ac roedd trosiant y 9 bar yn £1.33m y tro diwethaf i’r ffigyrau gael eu cyhoeddi. Fel bwyd yr aelodau mae’r trethdalwr yn sybsideiddio eu diota, gyda diodydd yn rhatach yn San Steffan nag yn unman arall ym Mhrydain bron – heb son am ganol Llundain. Mae’r trethdalwr yn gorfod dod o hyd i yn agos at £6m y flwyddyn i gynnig bwyd a diod i Aelodau Seneddol yn San Steffan am bris gostyngol. Mae eu cyflogau aelodau mainc gefn yn fwy na thair gwaith y cyflog cyfartalog yn y DU. Mae yna 44,000 potel o win yn seleri Ty’r Cyffredin at ddefnydd y circa 650 aelod.\nDruan o Nick – mae’r creadur yn gweithio yn y ddeddfwrfa anghywir.\nBlogMenai.com: Mwy am y cyfryngau Cymreig a’r blogosffer\nCyhoeddwyd ar 8 Mehefin 2014 gan Cai Larsen\t(rss)\nYmhellach i fy mlogiad ddoe, mae’n debyg y dyliwn i gyfeirio at nifer o straeon diweddar sydd wedi derbyn sylw yn y blogosffer a sydd heb dderbyn sylw gan y cyfryngau prif lif – hyd iddynt ymddangos ar y We o leiaf.Aelod Ewrop diweddaraf Cymru – Nathan… Parhau i ddarllen →\nBlogMenai.com: Araith amgen y Blaid\nCyhoeddwyd ar 4 Mehefin 2014 gan Cai Larsen\t(rss)\nMae’n arfer bellach i’r Blaid gyhoeddi Araith y Frenhines Amgen ar ddiwrnod Araith y Frenhines yn San Steffan. Yn wahanol i’r fersiwn San Steffan mae fersiwn y Blaid yn un sy’n berthnasol i Gymru a sydd wedi ei gwreiddio yng ngwerthoedd craidd y Blaid. Wele’r ‘araith’ isod.\nCyhoeddwyd ar 8 Mai 2014 gan Cai Larsen\t(rss)\nDydi dod ar draws rhywbeth hollol hurt yn Golwg ddim yn brofiad arbennig o anarferol wrth gwrs – ond mae yna glasur yn y rhifyn cyfredol. Perchenog y clasur hwnnw ydi Arwel Ellis Owen, cyn bennaeth rhaglenni’r Bib yng Ngogledd Iwerddon. Mae’n ymddangos bod Arwel yn credu nad oedd unrhyw raglenni yn y Wyddeleg yn unrhyw ran o’r Iwerddon nes iddo fo nes iddo fo lawnsio rhaglen wythnosol ar Radio Ulster. Mae’n anodd gwybod beth i’w wneud o’r ffasiwn honiad.\nMae Arwel yn gywir i nodi mai yn ei amser o wrth y llyw y sefydlwyd y rhaglen Wyddeleg cyntaf ar Radio Ulster. Erbyn heddiw ceir rhaglen dduddiol o’r enw Blas ar y sianel.\nOnd mae’r gred nad oedd darlledu cyfrwng Gwyddelig yn y Weriniaeth yn gwbl gyfeiliornus. Roedd yr orsaf radio cyfrwng Gwyddeleg Raidió na Gaeltachta (RnaG) wedi bod yn darlledu ers 1972. Doedd yr orsaf ddim yn darlledu ar hyd yr ynys bryd hynny, ond roedd yn darlledu yn ddyddiol. Nid yn unig hynny ond roedd rhai rhaglenni Gwyddeleg ar y brif sianel – y newyddion er enghraifft. Roedd rhaglenni Gwyddeleg ar y teledu hefyd. Yn wir byddai methiant gan RTE i sicrhau darpariaeth cyfrwng Gwyddelig yn groes i’r gyfraith – roedd Deddf Darlledu 1960 yn mynegi’n glir bod disgwyl i’r darlledwr cenedlaethol wneud defnydd o’r Wyddeleg.\nOnd roedd darlledu cyfrwng Gwyddeleg yn mynd yn ol i flynyddoedd cynnar sefydlu’r wladwriaeth, i ddechrau ar 2RN wedyn ar Radio Éireann ac yna ar RTÉ. Yn wir roedd hyd yn oed Hitler yn darlledu trwy gyfrwng y Wyddeleg. Dechreuwyd ddarlledu rhaglenni yn yr iaith yn 1939, a pharhawyd i wneud hynny hyd ddiwedd y rhyfel. Darlledwyd rhaglen dair gwaith pob nos.\nDwi ddim yn amau i Arwel wneud gwasanaeth i’r Wyddeleg yn ystod ei gyfnod yn gweithio yn y Gogledd, ond mae’r honiad ‘nad oedd RTE yn y Weriniaeth, nag unrhyw ddarlledwr arall ar ynys Iwerddon, yn darlledu dim yn y Wyddeleg ar y pryd’ yn esiampl o rhywun yn dyrchafu ei gyfraniad ei hun yn llawer, llawer uwch na mae’n ei deilyngu.\nCyhoeddwyd ar 25 Chwefror 2014 gan Cai Larsen\t(rss)\nNid yn aml iawn y bydd Blogmenai yn cynnig gair o blaid rhywun fel Harriet Harman ac nid yn aml y cewch chi drafodaeth ar ryw a rhywioldeb yma, ond rydych am gael rhywfaint o’r ddau heddiw. Mae Iain Dale (rhywun arall nad ydw i’n cytuno efo fo’n … Parhau i ddarllen →\nBlogMenai.com: Gwyliau’r Cynulliad\nCyhoeddwyd ar 26 Hydref 2013 gan Cai Larsen\t(rss)\nDiddorol nodi bod Andrew RT Davies o’r farn bod aelodau Cynulliad yn cael gormod o wyliau. Mae’n barnu bod yr aelodau i ffwrdd o’r Bae am 20 wythnos – 140 diwrnod. Mae hon yn un anodd braidd – mae aelodau sydd ag etholaethau efo cyfrifoldebau eth… Parhau i ddarllen →\nBlogMenai.com: Ynglyn a’r defnydd o’r Gymraeg gan sefydliadau a busnesau\nCyhoeddwyd ar 10 Medi 2013 gan Cai Larsen\t(rss)\nUn o’r nifer fawr o bethau sy’n dan ar groen y Mrs ydi cylch lythyrau o’r Caban – menter gymunedol ym Mrynrefail, Arfon. Mae’n nhw’n uniaith Saesneg. ‘Mae’r ffaith bod ffrind iddi wedi cynnig eu cyfieithu’n rhad ac am ddim yn ei rhoi mewn h… Parhau i ddarllen →\nCyhoeddwyd ar 16 Awst 2013 gan Cai Larsen\t(rss)\nMae pentrefi Ffrainc yn fwy hyfyw na rhai Cymru, gyda hyd yn oed y pentrefi lleiaf efo bar/ ty bwyta, siop fara, siop gwerthu ffrwythau a llydiau, Tabac a garej. Dydi hyn ddim yn wir am Gymru. Rwan yn y gorffennol roedd rhesymau deddf… Parhau i ddarllen →\nCyhoeddwyd ar 29 Mawrth 2013 gan Cai Larsen\t(rss)\nByddai’n well – yn llawer gwell petai cenedlaetholwr yn gyfrifol am yr iaith Gymraeg ar ran llywodraeth Cymru – ond os oes rhaid cael Llafurwr mae’n debyg bod Leighton Andrews cystal a neb. Go brin bod neb yn amau didwylledd ei gefnog… Parhau i ddarllen →


Ymgyrch newydd i dynnu sylw at gam-drin domestig - BBC Cymru Fyw\nYmgyrch newydd i dynnu sylw at gam-drin domestig\nMae Llywodraeth Cymru wedi lansio ymgyrch newydd er mwyn ceisio tynnu sylw at arwyddion a symptomau cam-drin domestig.\nMae'r ymgyrch 'Croesi'r llinell' yn ceisio codi ymwybyddiaeth o'r arwyddion bychan all ddangos bod rhywun yn dioddef trais yn y cartref.\nDaw'r ymgyrch ychydig ddyddiau wedi i Lywodraeth Cymru basio deddfwriaeth i geisio atal trais yn erbyn menywod, cam-drin domestig a thrais rhywiol.\nMae'r ymgyrch yn gofyn i bobl ystyried ble mae'r llinell rhwng ymddygiad normal ac ymddygiad o reoli, a hynny mewn dwy sefyllfa wahanol.\nBydd hysbysebion yn cael eu darlledu nos Lun ar ITV Cymru ac S4C, a bydd fersiynau estynedig, rhwydweithiol o'r hysbysebion ar gael ar lein.\nWrth wylio'r fersiynau rhyngweithiol, gall pobl glicio ar y pwynt ble maen nhw'n teimlo bod yr ymddygiad yn mynd yn annerbyniol.\nYn y sefyllfa gyntaf, mae dyn yn bychanu ei bartner wrth iddyn nhw eistedd mewn tafarn.\nWrth iddi hi fynd yn amlwg yn fwy gofidus, mae'r troslais yn gwahodd y gynulleidfa i farnu ar ba bwynt maen nhw'n meddwl bod y dyn yn croesi'r llinell rhwng tynnu coes a cham-drin.\nYn yr ail, mae dau ffrind yn cwrdd am ginio mewn bwyty.\nMae un ar ei ffôn symudol byth a beunydd. Wrth i'w ffrind weld mwy a mwy o ddylanwad gan y partner anweladwy, mae'r troslais eto yn gwahodd y gynulleidfa i ddweud ble caiff y llinell ei chroesi rhwng gofal a rheolaeth.\nDaw'r ddwy hysbyseb i ben gyda'r hashnod #blemaerllinell a chyfeiriad gwefan Byw Heb Ofn, lle gall pobl gael rhagor o wybodaeth a chymorth.\nDywedodd y Gweinidog Gwasanaethau Cyhoeddus, Leighton Andrews: "Mae sawl ffurf i gam-drin domestig a dyw hyn ddim bob amser yn arwain at gleisiau neu dorri asgwrn. Mae cam-drin emosiynol hefyd yn gam-drin domestig a dyna sut y dylai gael ei weld.\n"Nod yr ymgyrch hon yw codi ymwybyddiaeth am arwyddion a symptomau cam-drin mewn perthynas, helpu'r rheiny sy'n dioddef a'u ffrindiau a'u teuluoedd i ddeall nad yw cam-drin yn ymddygiad 'normal', a'u darbwyllo i gael y cymorth y mae ei angen arnyn nhw."\nDisgwyl i ACau gymeradwyo mesur atal trais\nGalw am wersi trais yn y cartref\nMwy o gefnogaeth i ddioddefwyr trais\nHysbyseb i atal trais yn y cartref\nYmgyrch yr heddlu yn erbyn trais yn y cartref


Mae Dendera, yn dref fechan yn Yr Aifft ar lan orllewinol Afon Nîl, tua 5 km ir de o Qina, ar y lan gyferbyn, a thua 50 milltir ir gogledd-orllewin o Thebes a Luxor.\nDyffryn yr ochr draw i Afon Nîl o ddinas Luxor a hen ffinas Thebes yn yr Aifft yw Dyffryn y Brenhinoedd. Maen enwog fel man claddu brenhinoedd y Deyrnas Newydd yn yr Hen Aifft. Ystyrid y dyffryn yn le arbennig o gyfnod cynnar, ac adeiladwyd temla ...\nYr Hen Deyrnas ywr enw a roddir ir cyfnod rhwng tua 2686 CC a 2134 CC yn hanes yr Hen Aifft. Syniad a ddatblygwyd gan eifftolegwyr yn y 19g oedd rhannu hanes yr Hen Aifft yn nifer o deyrnasoedd; nid oedd yr hen Eifftwyr ei hunain yn meddwl am eu ...\nPrif ddinas Der Aifft a phrifddinas yr ardal or un enw yw Luxor, gyda phoblogaeth o 451.318, mewn ardal o 416km2. Mae Luxor yn sefyll ar safle dinas hynafol Thebes. Mae cymaint o olion archaeolegol yno fel bod rhai wedi cyferio at Luxor fel "amgu ...\nDinas Memphis oedd prifddinas yr Hen Aifft yng ngyfnod yr Hen Deyrnas, o gyfnod ei sefydlu hyd tua 2200 CC, ac am gyfnodau byr yn ddiweddarach. Saif 20 km ir de o Cairo, ar lan orllewinol Afon Nîl, Groeg ywr enw "Memphis"; yr enw Eiffteg oedd Ine ...\nMae Necropolis Giza yn safle archeolegol ar Lwyfandir Giza, ar gyrion Cairo, Yr Aifft. Maer casgliad o henebion ar y safle yn cynnwys y tri cyfadeilad o byramidiau a elwir y Pyramidiau Fawr, y cerflun anferth a adweinir fel y Sffincs Mawr, nifer ...\nRoedd Priffordd y Brenin yn llwybr masnach o bwys mawr yn yr Hen Ddwyrain, gan gysylltu Affrica â Mesopotamia. Roedd yn rhedeg or Aifft ar draws Penrhyn Sinai i Aqaba, lle trodd ir gogledd ar draws Transjordan, gan arwain at Ddamascus ac Afon Eup ...\nCadfridog Macedonaidd dan Alecsander Fawr a sylfaenydd brenhinllin y Ptolemiaid yn yr Hen Aifft oedd Ptolemi I Soter. Roedd Ptolemi yn un o gadfridogion mwyaf blaenllaw Alecsander, ac yn gyfaill iddo ou bachgendod. Bu ganddo ran amlwg yn ymgyrcho ...\nTeml Jupiter Ammon oedd sedd un o oraclau pwysicaf yr Henfyd. Roedd yn gysegredig ir duw Jupiter Ammon ac yn sefyll mewn gwerddon ar safle ger tref werddon Siwa heddiw, yn yr Aifft. Ffurf hybrid ar y duw brodorol Ammon neu Hammon oedd Jupiter Amm ...\nY Deyrnas Newydd ywr enw a roddir ir cyfnod rhwng tua 1570 CC a 1070 CC yn hanes yr Hen Aifft. Syniad a ddatblygwyd gan eifftolegwyr yn y 19g oedd rhannu hanes yr Hen Aifft yn nifer o deyrnasoedd; nid oedd yr hen Eifftwyr ei hunain yn meddwl am e ...\nAthrawiaeth bwysig ym mholisi tramor yr Unol Daleithiau yw Athrawiaeth Monroe a ddatganwyd gyntaf gan yr Arlywydd James Monroe yn ei anerchiad blynyddol ir Gyngres ar 2 Rhagfyr 1823. Nod yr athrawiaeth yw atal ymyrraeth gan wledydd Ewrop yng nghy ...\nAfon fawr yng Ngogledd Corea yw Afon Taedong. Maen tarddu ym mynyddoedd Rangrim yng ngogledd y wlad ac yn llifo i gyfeiriad y de i gyffiniau Pyongyang, prifddinas y wlad. Yna maen troi i gyfeiriad y gorllewin ac yn llifo i Fae Corea ger dinasoedd ...\nGwleidydd ac addysgwr o Gorea oedd Yun Chi-ho. Roedd hefyd yn ymgyrchydd dros annibyniaeth Corea oddi wrth Ymerodraeth Japan.\nPrif Weinidog Israel rhwng 6 Gorffennaf 1999 - 7 Mawrth 2001 oedd Ehud Barak. Fei ganwyd yn y kibbutz Mishmar HaSharon, yn fab i Esther née Godin a Yisrael Mendel Brog. Cafodd ei addysg yn y Prifysgol Hebraeg Jeriwsalem.\nUDA - San Francisco Ffrainc - Marseille Y Deyrnas Unedig - Portsmouth UDA - West Hartford, Connecticut Tsieina - Shanghai Y Deyrnas Unedig - Hackney Gwlad Belg - Antwerp Japan - Kobe Rwsia - St Petersburg Yr Almaen - Erfurt Yr Almaen - Bremen Tsi ...\nDinas yn y Negev yn ne Israel yw Sderot. Ar ddiwedd 2006 roedd ganddi boblogaeth o 19.300. Mewnfudwyr o Iddewon o sawl gwlad, yn bennaf o Ogledd Affrica ar hen Undeb Sofietaidd, yw trwch y boblogaeth. Maen gorwedd yn agos ir ffin rhwng Israel a L ...\nDinas yn nhalaith Khan Yunis yn ne Llain Gaza, Palesteina, yw Bani Suheila. Yn ôl cyfrifiad Awdurdod Cenedlaethol Palesteina, roedd ganddi 32.800 o drigolion yn 2006, gydar mwyafrif llethol yn ddilynwyr Islam.\nDinas ar ymyl ogledd-orllewinol Llain Gaza yw Beit Hanoun. Yn 2006 roedd ganddi boblogaeth o 32.187. Maen gorwedd ar lan afon Hanoun, ir gogledd o ddinas Gaza, ger Beit Lahiya, 6 km yn unig o dref Sderot, dros y ffin yn Israel. Maen un or dinasoe ...\nDinas ir gogledd o ddinas Gaza yn Llain Gaza yw Beit Lahiya neu Beit Lahia. Maen gorwedd ir gogledd o wersyll ffoaduriaid Jabaliya, ger Beit Hanoun ar ffin ag Israel. Yn 2006 roedd ganddi boblogaeth o tua 59.540. Beit Lahiya oedd un or lleoedd cy ...\nGaza yw dinas fwyaf Llain Gaza ar Tiriogaethau Palestinaidd. Mae poblogaeth y ddinas tua 410.000 gyda thua 1.4 miliwn yn yr ardal ddinesig. Gan fod "Gaza" yn aml yn cael ei ddefnyddio i olygu Llain Gaza, fei gelwir wrth yr enw "Dinas Gaza" weithi ...\nDinas hynafol yn Sawdi Arabia yw Jeddah. Maen gorwedd ar lan y Môr Coch yng ngorllewin y wlad, mewn ardal a elwir yr Hejaz. Maen 46 milltir o Fecca ac yn borthladd ir ddinas honno ers canrifoedd lawer.\nMae Tîm pêl-droed cenedlaethol Sawdi Arabia) yn cynrychioli Sawdi Arabia yn y byd pêl-droed ac maent yn dod o dan reolaeth Ffederasiwn Pêl-droed Sawdi Arabia, corff llywodraethol y gamp yn Sawdi Arabia. Mae SAFF yn aelodau o gonffederasiwn Pêl-dr ...\nMaer Denisovan neur Denisova hominin yn rhywogaeth neun isrywogaeth or genws Homo a oedd yn byw tua 41.000 o flynyddoedd yn ôl Cyn y Presennol CP. Mae bellach wedii difodi. Dros dro, rhoddwyd iddor enw gwyddonol Homo sp. Altai a Homo sapiens ssp. ...\nTîm beicio proffesiynol syn cystadlu ar Gylchdaith Proffesiynol yr UCI ydy Astana Pro Team. Lleolir y tîm yng Nghsachstan a chaiff ei noddi gan Samruk-Kazyna, sef clymblaid o gwmniau syn eiddo ir wladwriaeth, ac maer tîm yn dwyn enwr brifddinas, ...\nCynhelir Cwpan y Byd FIFA 2018 yn Rwsia rhwng 14 Mehefin a 15 Gorffennaf 2018. Dyma fydd y 21in Cwpan y Byd, ar gyfer timau pêl-droed cenedlaethol dynion sydd yn cael ei drefnu gan FIFA. Dyma fydd yr 11eg tro ir gystadleuaeth cael ei gynnal yn Ew ...\nTrefnwyd i Ffederasiwn Rwsia gynnal Gemau Olympaidd y Gaeaf 2014, yr ail gystadleuaeth Gemau Olympaidd y Gaeaf ar hugain, yn Sochi o 6 hyd 23 Chwefror 2014. Cynhelir y digwyddiad aml-chwaraeon hwn yn Sochi, Rwsia. Rhaglennwyd y cystadleuaethau i ...\nSaig o gwstard wy o Japan yw chawanmushi. Yn annhebyg i gwstardiau eraill, mae fel arfer yn cael ei fwyta fel rhan o bryd o fwyd, oherwydd bod chawanmushi yn cynnwys pethau sawrus yn hytrach na melys. Cymysgedd o wy a saws soia, dashi a mirin am ...\nGrŵp ethnig syn perthyn i genedl y Georgiaid yn y Cawcasws ywr Mingreliaid syn siarad yr iaith Fingreleg. Mae tua hanner miliwn ohonynt yn byw yn Georgia, yn bennaf yn nhalaith Mingrelia, neu Samegrelo. Saif mamwlad y Mingreliaid ar lannaur Môr D ...\nGrŵp ethnig syn frodorion o Tsieina ywr Tsieineaid Han. Ystyrir mai hwy yw grŵp ethnig mwyaf niferus y byd, gyda bron 20% o holl boblogaeth y byd yn perthyn ir grŵp yma. Cyfeirir arynt yn aml yn syml fel Tsieineaid, ond ystyrir hyn yn anghywir. M ...\nPobl Dwrcaidd syn byw yn Xinjiang, rhanbarth hunanlywodraethol o fewn Gweriniaeth Pobl Tsieina ywr Wigwriaid. Mae tua 31.4 miliwn ohonynt i gyd, 28.82 miliwn or rhain yn Xinjiang, lle maent yn ffurfio 45% or boblogaeth. Siaradant Wigwreg, syn un ...\nSefydlydd teulu diwylliedig o sipsiwn oedd Abram Wood ; ei enw ef sydd yn yr ymadrodd "teulu Abram Wood" pan gyfieirir at un or sipsiwn; ceir amrywiadau ar y ffurf hwn: Abram Wd neu deulu Alabaina. Bu ei ddisgynyddion yn amlwg iawn fel cerddorion ...\nIaith y Roma ar Sinti yw Romani. Amcangyfrifir bod tua 4.5 miliwn o bobl yn siarad Romani. Maen iaith Indo-Ariaidd yn y teulu Indo-Ewropeaidd syn ymrannun sawl tafodiaith. Yn ôl cyfrifiad Bwlgaria 2001, mae 327.882 o bobl yn siarad Romani fel mam ...\nDechreuodd gwrthdaro Gogledd Libanus 2007 o ganlyniad i ymladd rhwng Fatah al-Islam, mudiad milwriaethus Islamiaidd, a Lluoedd Arfog Libanus ar 20 Mai, 2007 yn Nahr al-Bared, gwersyll ffoaduriaid Palesteinaidd ger Tripoli, Libanus. Dymar ymladd g ...\nRoedd y Parthiaid yn bobl a sefydlodd ymerodraeth yn y wlad sydd nawr yn Iran or 3g CC hyd yr 2g OC. Rhwng 250 CC a 238 CC, dan eu brenin Arsaces, llwyddodd y Parthiaid i gipio tiriogaeth Persia oddi wrth yr ymerodron Seleucid. Yn 141 CC, pan oed ...\nYn yr Henfyd, Sgythia oedd yr enw ar yr ardal yn Ewrasia lle trigair Sgythiaid, or 8fed ganrif CC hyd yr 2g OC. Roedd ei ffiniau yn amrywio dros amser; tueddai i ymestyn ymhellach ir gorllewin nag ar y map. Roedd Sgythia fel rheol yn cynnwys: Sar ...\nFforwr o Rwsia oedd Vladimir Vasilyevich Atlasov neu Otlasov. Roedd yn Cosac Siberiaidd ac fei cofir fel y Rwsiad cyntaf i fforio Gorynys Kamchatka. Enwir Ynys Atlasov, ynys fwlcanig ger arfordir deheuol Kamchatka, ar ei ôl. Atlasov oedd yr Ewrop ...\nUn o frenhinoedd chwedlonol Tibet oedd Gri-gum btsan-po. Er ei fod yn ymddangos mewn rhestri traddodiadol o frenhinoedd Tibet, nid oes unrhyw dystiolaeth i awgrymu ei fod yn frenin cig a gwaed. Cafodd ei lofruddio gan ei weinidog Lo-ngam ar ôl id ...\nBrenin Ymerodraeth Persia rhwng 465 CC a 424 CC oedd Artaxerxes I, Groeg: Ἀρταξέρξης ; bu farw 424 CC). Roedd yn fab i Xerxes I, brenin Persia, ac olynodd ef ar yr orsedd yn 465 CC. Ceisiodd wanhau Athen trwy ariannu ei gelynion yng Ngwlad Groeg. ...\nBrenin Ymerodraeth Persia rhwng 404 CC a 358 CC oedd Artaxerxes II Mnemon, Hen Berseg: Artaxšaçrā, Groeg: Ἀρταξέρξης. Roedd Artaxerxes yn fab i Darius II, brenin Persia a Parysatis. Wedi olynu ei dad, bu raid iddo oechfygu gwrthryfel gan ei frawd ...\nBrenin Ymerodraeth Persia rhwng 358 CC a 338 CC oedd Artaxerxes III, brenin Persia, enw gwreiddiol Ochus. Roedd yn fab i Artaxerxes II. Bun satrap ac yn gadfridog cyn olynu ei dad ar yr orsedd yn 358 CC. Roedd un oi frodyr wedi ei ddienyddio ac u ...\nBrenin Ymerodraeth Persia rhwng 338 CC a 336 CC oedd Artaxerxes IV, Hen Berseg: Artaxšacā, enw gwreiddiol Arses. Arses oedd mab ieuengaf Artaxerxes III, brenin Persia ai wraig Atossa. Yn 338, bu farw ei dad, yn ôl un fersiwn wedi ei lofruddio gan ...\nCambyses II oedd ail frenin Ymerodraeth Persia. Roedd Cambyses yn fab i Cyrus Fawr. Pan goncrodd Cyrus Babilon yn 539 CC, ceir Cambyses yn arwain y gwasanaethau crefyddol, ac roedd datganiad Cyrus i drigolion Babilon yn cynnwys enw Cambyses gydai ...\nCyrus Fawr, Perseg: کوروش بزرگ, Kurosh-e Buzurg neu کوروش کبیر Kurosh-e Kabeer, hefyd Cyrus II, brenin Persia oedd sylfaenydd Ymerodraeth Persia. Ceir nifer o hanesion gwahanol am ei fywyd cynnar. Yn ôl Herodotus, roedd yn ŵyr i Astyages, brenin ...\nMab ieuengaf Darius II, brenin Persia ai frenhines Parysatis oedd Cyrus yr Ieuengaf. Yn 408 CC, ar anogaeth Parysatis, gwnaeth Darius II Cyrus yn satrap llywodraethwr Lydia, Phrygia a Cappadocia ac yn bennaeth y byddinoedd yn Asia Leiaf yn lle Ti ...\nPedwerydd brenin Ymerodraeth Persia oedd Darius I, Perseg: داریوش, Hen Roeg: Δαρεῖος, Dareios. Maen fwyaf adnabyddus fel y brenin a arweiniodd ymgyrch gyntaf y Persiaid yn erbyn y Groegiaid. Roedd Darius, oedd yn fab i Hystaspes, yn wreiddiol yn ...\nBrenin Ymerodraeth Persia oedd Darius II, Hen Berseg: Dārayavahuš, enw gwreiddiol Ochus. Roedd Ochus yn fab gordderch i Artaxerxes I. Ar farwolaeth Artaxerxes yn 424 CC, olynwyd ef gan ei unig fab gan ei frenhines, Xerxes II. Yn fuan wedyn, llofr ...\nBrenin Ymerodraeth Persia rhwng 336 CC a 330 CC ar olaf o linach brenhinoedd Achaemenid Persia oedd Darius III, Perseg: داریوش Dāriūš, enw gwreiddiol Codomannus. Yn 338 CC, bu farw ei gefnder, Artaxerxes IV, wedi ei wenwyno gan y rhaglaw Bagoas, ...\nRoedd Roxana, yn dywysoges o Bactria ac yn wraig i Alecsander Fawr. Cafodd ei geni cyn 341 CC, ond does dim sicrwydd am yr union ddyddiad. Roedd hin ferch i uchelwr Bactriaidd or enw Oxyartes, o Balkh yn Bactria, a phriododd ag Alecsander yn y fl ...\nBrenin Ymerodraeth Persia am gyfnod byr oedd Smerdis, hefyd Bardiya neu Bardia. Roedd Amerdis yn fan i Cyrus Fawr. Pan oedd y brenin Cambyses II yn ymgyrchu yn yr Aifft, hawliodd Smerdis yr orsedd. Dywedir i Cambyses ei ladd ei hun wedi anobeithi ...\nSiambr gladdu anhysbys ar bwys Cross ..


Cyflawni Bargeinion Dinesig yng Nghymru - Prifysgol Abertawe\nCyflawni Bargeinion Dinesig yng Nghymru\nAi bargeinion dinesig yw'r ffordd ymlaen i'r rhanbarthau hynny sydd wedi dioddef diffyg buddsoddi gan y sector preifat? Dyna'r cwestiwn a ofynnir mewn cynhadledd ym Mhrifysgol Abertawe i academyddion, gwleidyddion, a'r bobl y bydd y pedair partneriaeth ranbarthol sy'n cael eu datblygu ar draws Cymru yn effeithio arnynt fwyaf.\nBydd yr ail symposiwm ar Fargeinion Dinesig, a gynhelir ar Gampws y Bae y Brifysgol ar 18 Medi, yn ystyried cyflawni'r pedair Bargen Ddinesig a Phartneriaeth Ddatblygu yng Nghymru - yn rhanbarthau Dinas Caerdydd, Bae Abertawe, Canolbarth Cymru a Gogledd Cymru.\nBydd sesiynau'n edrych ar uchelgeisiau Bargeinion Dinesig a bargeinion twf, a byddant yn cynnwys papurau a thrafodaeth am lywodraethu ac uchelgeisiau ar gyfer twf yng nghyd-destun strategaeth ar gyfer datblygu economaidd yng Nghymru.\nBwriedir y digwyddiad ar gyfer penderfynwyr, y rhai sy'n gweithio mewn awdurdodau lleol, busnesau ac ymchwilwyr academaidd, ac fe'i trefnir gan Academi Morgan Prifysgol Abertawe (a enwyd ar ôl cyn-Brif Weinidog Cymru, Rhodri Morgan) a WISERD (Sefydliad Ymchwil, Data a Methodoleg Gymdeithasol ac Economaidd Cymru).\nBydd y gynhadledd yn clywed gan academyddion blaenllaw, gan gynnwys yr Athro Kevin Morgan, Deon Ymgysylltu ym Mhrifysgol Caerdydd, yn siarad am lywodraethu bargeinion dinesig; a'r Athro Martin Jones, o Brifysgol Swydd Stafford, yn siarad am gyfyngiadau prosiectau dinas-ranbarthau. Bydd hefyd yn cynnwys cynrychiolwyr o'r pedair Bargen Ddinesig a Phartneriaeth Ranbarthol yng Nghymru.\nMeddai'r Cynghorydd Rob Stewart, Cadeirydd Cydbwyllgor Bargen Ddinesig Bae Abertawe: "Bydd bargeinion dinesig yn cael effaith drawsffurfiol ar economïau rhanbarthol yng Nghymru, gan helpu i greu miloedd o swyddi â chyflog da wrth hefyd gau'r blwch rhyngom ni â rhannau mwy cyfoethog o'r Deyrnas Gyfunol.\n"Yn ogystal, ni ellir gorbwysleisio pwysigrwydd Bargeinion Dinesig o ran helpu i gynyddu proffil Cymru fel lle i fuddsoddi ynddi, i ymweld â hi ac i fyw ynddi. Mae ganddynt rôl allweddol o ran creu Cymru fwy ffyniannus i breswylwyr a busnesau, nawr, ac i'r cenedlaethau i ddod.\n"Yn Ninas-ranbarth Bae Abertawe, mae cynnydd sylweddol wedi bod mewn misoedd diweddar. Mae hyn yn cynnwys cymeradwyo dau brosiect cyntaf Bargen Ddinesig Bae Abertawe, a disgwylir cymeradwyaeth debyg yn y misoedd i ddod.\n"Bydd rhaglen Bargen Ddinesig Bae Abertawe yn gwella bywydau pobl drwy fuddsoddiadau mawr mewn sectorau megis arloesi digidol, gofal iechyd ac ynni dim carbon, wrth hefyd ddiogelu ein diwydiant dur at y dyfodol. Mae hwn yn amser cyffrous i dde-orllewin Cymru.”\nMeddai'r Athro David Blackaby o Brifysgol Abertawe: "Mae hwn yn gyfle amserol i asesu llwyddiant, neu ddiffygion, partneriaethau rhanbarthol a bargeinion dinesig yng Nghymru. Byddwn yn tynnu ar brofiadau bargeinion dinesig eraill yn y Deyrnas Gyfunol, ac mae'r gynhadledd hon yn addo bod yn gyfle gwych i gronni ein gwybodaeth a'n harbenigedd."\nGwener 13 Medi 2019 14:53 BST


Sut i drwsio VLC nid yw cefnogi'r fformat UNDF\nRhan 1: Beth yw fformat ffeil UNDF?\nRhan 2: Pam mae VLC yn rhoi VLC nid yw'n cefnogi'r fformat UNDF gwall?\nRhan 3: Sut i drwsio VLC nid yw cefnogi'r fformat UNDF?\nFformat ffeil UNDF, mae yn wir, y fformat ffeil heb ei ddiffinio. Mae'n golygu bod y chwaraewr yn gallu diffinio y fformat ac yn methu cydnabod ei. Yn bennaf, mae yn ei weld yn VLC chwaraewr, wrth inni geisio rhedeg y ffeil sydd heb ei llwytho i lawr llwyr.\nY prif reswm nid yw y VLC yn cefnogi'r fformat UNDF gwall yn llwytho i lawr rhannol neu anghyflawn y ffeil, yr ydym yn ceisio rhedeg. Efallai y rheswm arall yn llwgr ffeil a hyd yn oed oherwydd rhai materion mewnol o fewn y ffeil. Diffyg codau priodol sydd eu hangen i chwarae'r ffeil dan sylw yw un o'r rhesymau dros VLC yn gallu chwarae ffeiliau. Fodd bynnag, ceir rhai achosion, lle mae y hyd yn oed os yw'r ffeil yn gywir ym mhob agwedd, yn wynebu yr un materion, dangos y neges "modiwl unrhyw fath addas o ddatgodiwr: Nid yw VLC yn cefnogi'r fformat sain neu fideo"undf". Yn anffodus, nid oes unrhyw ffordd i chi drwsio hyn."\nWeld y sgrin lun uchod ar gyfer yr un neges gwall. Felly, yn y cyflwr, os ydych yn siŵr bod eich ffeil yn berffaith, ac nid oes unrhyw gamgymeriad o'r fath, gall fod rhai camau, y gellir eu cymryd ar gyfer trwsio gwallau o'r fath gyda VLC Player.\nArgymell trosglwyddo cynnyrch---llwytho i lawr, a rheoli eich cerddoriaeth ar gyfer eich iOS/Android dyfeisiau\nGael rhagor o fanylion am sut i gael y caneuon hyn >> o\nCeir rhai camau i'w dilyn ar gyfer datrys y mater yn y priodol a grybwyllir isod camau fydd yn datrys y mater 'VLC Dydy'r fformat UNDF'. Er mwyn gwneud hynny, mae angen i chi osod gyntaf pob angen sain a fideo codau ar y system fel eu bod yn cael y Gorchymyn priodol i gefnogi pob fformat ffeil yn effeithlon ar y system.\nGallwch ddefnyddio'r pecyn Codec cyfuno cymuned. Mae cyfuno Cymuned Codec y pecyn hwn yn darparu rhestr gyflawn o'r yr holl y hanfodol Sain neu mae codau fideo sydd eu hangen i chwarae cyfryngau bron pob ffeil fformat sydd ar gael ar hyn o bryd.\nGallwch weld y cipluniau ar gyfer y pecyn Codec cymuned cyfunol ac yn cael yr help sydd ei angen.\nGallwch lawrlwytho pecyn Codec cyfuno cymuned a wneud y needful fel y gwelir yn y sgrinluniau â nodiadau.\nMewn ffordd, cyfuno Cymuned Codec pecyn yn becyn codec syml ac effeithlon iawn, sy'n addas ar gyfer pob math o ddefnyddwyr. Mae'n darparu cefnogaeth lawn y ffeil sain a fideo ac yn cynnig yr ateb hynod o hawdd i drafferth yn gysylltiedig â fformat y UNDF.\nAteb arall yw y gallwch roi cynnig ar y fersiwn diweddaraf o Player VLC, sydd lawer gwaith, cywiro'r gwall a ddangosir yn y fersiynau blaenorol. Felly, cyn mynd am y pecyn Codec gymuned ynghyd, mae ein cyngor i geisio y fersiwn diweddaraf o VLC Player. Dyma fersiwn diweddaraf y cipluniau Player VLC.\nGallwch fynd i wefan swyddogol http://www.videolan.org/vlc/index.html a chael ei oddi yno.\n> Adnoddau > VLC > sut i drwsio VLC nid yw cefnogi'r fformat UNDF?


Pobl ifanc yn trawsnewid Cronlyn yn Ardd Tylwyth Teg\nPobl ifanc yn trawsnewid Cronlyn Caerfyrddin yn Ardd Tylwyth Teg\nMae grŵp o bobl ifanc wedi treulio'r pedwar mis diwethaf yn gwirfoddoli er mwyn trawsnewid y llecyn o amgylch y cronlyn yn ardal Tanerdy, Caerfyrddin.\nMae hyd at 20 o bobl ifanc wedi troi'r ardal yn Ardd Tylwyth Teg yn arbennig ar gyfer pobl ifanc y gymuned.\nErs mis Medi, mae'r bobl ifanc sy’n mynychu sesiynau gweithgareddau yn y Cronlyn a'r ystafell ddosbarth yng Nghanolfan Hyfforddiant Rathbone, wedi bod yn clirio gordyfiant ar lwybrau ac o amgylch y cronlyn yn ogystal â glanhau a phaentio'r bontydd.\nHyd yn hyn, mae hyd at 30 o ddrysau tylwyth teg unigryw wedi'u creu a'u gosod o amgylch y cronlyn, yn ogystal ag arwyddion dwyieithog.\nBwriedir i'r prosiect, sydd wedi cael ei drefnu gan Dîm Ôl-16 Gwasanaeth Cymorth Ieuenctid Cyngor Sir Caerfyrddin barhau yn y Gwanwyn ac mae cynlluniau i ychwanegu at yr Ardd Tylwyth Teg yn ogystal â chreu bocsys adar, bocsys ystlumod, tai pryfed a meinciau picnic.\nBydd pawb sydd wedi cymryd rhan yn cael tystysgrif am eu cyflawniadau er mwyn helpu eu gobeithion o ran cael gwaith yn y dyfodol.\nMae'r holl bobl ifanc wedi gwirfoddoli eu hamser sbâr i gymryd rhan mewn gweithgareddau dinasyddiaeth weithgar sydd wedi cael effaith fawr o ran datblygu sgiliau, eu hunan-barch a'u hyder gan wneud iddyn nhw deimlo'n rhan o'u cymdeithas.\nMae Nia Meredith, sy'n 18 oed ac o Gaerfyrddin, wedi bod ynghlwm wrth y prosiect ers y dechrau.\nDywedodd: “Mae'r prosiect wedi bod yn hwyl ac mae wedi bod yn dda cwrdd â phobl newydd. Rwy' wedi bod yn rhoi cynnig ar bethau newydd ac wedi dysgu llawer."\nDywedodd y Cynghorydd Glynog Davies, yr Aelod o’r Bwrdd Gweithredol dros Addysg a Gwasanaethau Plant: “Carwn longyfarch y grŵp hwn o bobl ifanc am eu holl waith caled ac am roi o'u hamser i wirfoddoli ac i drawsnewid yr ardal, yn benodol er budd y bobl ifancach yn y gymuned. Rwy'n siŵr bod y profiad hwn wedi bod yn un gwerthfawr iddyn nhw a'u bod nhw wedi gallu dysgu sgiliau newydd yn y broses."\nMae Jewsons yng Nghaerfyrddin wedi cefnogi'r prosiect drwy roi pren ar gyfer meinciau. Bydd y grŵp yn gweithio ar rain yn rhan nesaf y prosiect.\nBellach, mae'r grŵp yn chwilio am gyfraniadau o oleuadau tylwyth teg solar er mwyn gwneud yr ardal yn fwy hudolus. Os oes unrhyw fusnesau sy'n gallu helpu, cysylltwch â Katie Morgan drwy ffonio 07825402507 neu drwy e-bostio kmorgan@sirgar.gov.uk


Beth yw bedydd | Eglwys Dduw Byd-eang y Swistir, Eglwys Dduw Byd-eang y Swistir\nBeibl > cwrs Beibl > Beth yw bedydd?\nBedydd a Swper yr Arglwydd yw dau urdd eglwysig Cristnogaeth Brotestannaidd. Mae'r ordinhadau hyn yn arwyddion neu'n symbolau o ras Duw wrth eu gwaith mewn credinwyr. Maent yn amlwg yn cyhoeddi gras Duw trwy nodi gwaith adbrynu Iesu Grist.\nSymbolau sy'n adlewyrchu rhodd orau Duw\nYn Philipiaid 2,6: 8 darllenwn fod Iesu wedi ildio’i freintiau dwyfol drosom. Roedd yn Dduw ond daeth yn ddyn er ein hiachawdwriaeth. Mae bedydd yr Arglwydd a Swper yr Arglwydd yn dangos yr hyn a wnaeth Duw drosom, nid yr hyn a wnaethom dros Dduw. I'r credadun, mae bedydd yn fynegiant allanol o rwymedigaeth a defosiwn mewnol, ond yn anad dim mae'n gyfranogiad yng nghariad ac ymroddiad Duw i ddynoliaeth: rydyn ni'n cael ein bedyddio i farwolaeth, atgyfodiad ac esgyniad Iesu.\nYn union fel y mae bedydd yn ddynwared dro ar ôl tro ac yn cymryd rhan ym marwolaeth ac atgyfodiad Crist, felly mae Swper yr Arglwydd yn ddynwarediad a chyfranogiad dro ar ôl tro yng nghorff a gwaed Crist a aberthwyd drosom.\nCyd-gymuned a chymuned\nMae bedydd a sacrament yr Arglwydd hefyd yn adlewyrchu undod â'i gilydd a chyda'r Tad, y Mab a'r Ysbryd Glân.\nBoed maddeuant Duw bob amser yn bresennol yn y ffordd rydyn ni'n cymryd y sacrament.\nMae bedydd a sacrament yr Arglwydd yn weithredoedd eglwysig o addoliad personol a chymunedol sy'n amlwg yn cynrychioli efengyl gras. Maent yn berthnasol i'r credadun oherwydd iddynt gael eu hordeinio yn yr Ysgrythurau Sanctaidd gan Grist ei hun, ac maent yn fodd i gymryd rhan weithredol ym marwolaeth ac atgyfodiad ein Harglwydd.


Os yw hynny'n rhoi delwedd feddyliol i chi o rai cynrychiolwyr gwerthu yn siarad â gobaith bob 30 eiliad ac yn hongian ar ôl iddynt gael eu gwrthod, nid oedd hynny'n wir o gwbl. Nid oedd y rhan fwyaf o'r broblem yn deialu'r ffôn, roedd mewn gwirionedd yn cysylltu â rhywun yn y pen arall. Mae systemau deialu awto yn rhannol lwyddiannus yn unig oherwydd ychydig resymau:\nMonsterConnect yn gwella eich effeithiolrwydd rheoli perfformiad, yn cynyddu allbwn cwota eich tîm gwerthu, ac yn treiddio i'ch cyfrifon allweddol yn effeithiol. Gall eich tîm gwerthu aros ar werthu tasgau - a gellir darparu metrigau cywir i fesur eu cynhyrchiant. Ni fydd eich cynrychiolydd gwerthu yn cael diwrnod gwael mwyach oherwydd ni allent gael gafael ar unrhyw un ... nawr byddant yn cael gafael ar ragolygon trwy'r dydd ac yn gwneud yr hyn maen nhw'n wych am ... gau.


Lefiticus 8 BWM - A llefarodd yr ARGLWYDD wrth Moses, gan - Bible Gateway\nLefiticus 7Lefiticus 9\nLefiticus 8 Beibl William Morgan (BWM)\n8 A llefarodd yr Arglwydd wrth Moses, gan ddywedyd, 2 Cymer Aaron a’i feibion gydag ef, a’r gwisgoedd, ac olew yr eneiniad, a bustach yr aberth dros bechod, a dau hwrdd, a chawell y bara croyw: 3 A chasgl yr holl gynulleidfa ynghyd i ddrws pabell y cyfarfod. 4 A gwnaeth Moses fel y gorchmynnodd yr Arglwydd iddo: a chasglwyd y gynulleidfa i ddrws pabell y cyfarfod. 5 A dywedodd Moses wrth y gynulleidfa, Dyma’r peth a orchmynnodd’ yr Arglwydd ei wneuthur. 6 A Moses a ddug Aaron a’i feibion, ac a’u golchodd hwynt â dwfr. 7 Ac efe a roddes amdano ef y bais, ac a’i gwregysodd ef â’r gwregys, ac a wisgodd y fantell amdano, ac a roddes yr effod amdano, ac a’i gwregysodd â gwregys cywraint yr effod, ac a’i caeodd amdano ef. 8 Ac efe a osododd y ddwyfronneg arno, ac a roddes yr Urim a’r Thummim yn y ddwyfronneg. 9 Ac efe a osododd y meitr ar ei ben ef; ac a osododd ar y meitr ar ei dalcen ef, y dalaith aur, y goron sanctaidd; fel y gorchmynasai’r Arglwydd i Moses. 10 A Moses a gymerodd olew yr eneiniad, ac a eneiniodd y tabernacl, a’r hyn oll oedd ynddo; ac a’u cysegrodd hwynt. 11 Ac a daenellodd ohono ar yr allor saith waith, ac a eneiniodd yr allor a’i holl lestri, a’r noe hefyd a’i throed, i’w cysegru. 12 Ac efe a dywalltodd o olew’r eneiniad ar ben Aaron, ac a’i heneiniodd ef, i’w gysegru. 13 A Moses a ddug feibion Aaron, ac a wisgodd beisiau amdanynt, a gwregysodd hwynt â gwregysau, ac a osododd gapiau am eu pennau; fel y gorchmynasai’r Arglwydd wrth Moses. 14 Ac efe a ddug fustach yr aberth dros bechod: ac Aaron a’i feibion a roddasant eu dwylo ar ben bustach yr aberth dros bechod; 15 Ac efe a’i lladdodd: a Moses a gymerth y gwaed, ac a’i rhoddes ar gyrn yr allor o amgylch â’i fys, ac a burodd yr allor; ac a dywalltodd y gwaed wrth waelod yr allor, ac a’i cysegrodd hi, i wneuthur cymod arni. 16 Efe a gymerodd hefyd yr holl wêr oedd ar y perfedd, a’r rhwyden oddi ar yr afu, a’r ddwy aren a’u gwêr; a Moses a’i llosgodd ar yr allor. 17 A’r bustach, a’i groen, a’i gig, a’i fiswail, a losgodd efe mewn tân o’r tu allan i’r gwersyll: fel y gorchmynasai yr Arglwydd wrth Moses.\n18 Ac efe a ddug hwrdd y poethoffrwm: ac Aaron a’i feibion a osodasant eu dwylo ar ben yr hwrdd: 19 Ac efe a’i lladdodd; a Moses a daenellodd y gwaed ar yr allor o amgylch. 20 Ac efe a dorrodd yr hwrdd yn ei ddarnau; a llosgodd Moses y pen, y darnau, a’r gwêr. 21 Ond y perfedd a’r traed a olchodd efe mewn dwfr; a llosgodd Moses yr hwrdd oll ar yr allor. Poethoffrwm yw hwn, i fod yn arogl peraidd ac yn aberth tanllyd i’r Arglwydd; fel y gorchmynnodd yr Arglwydd i Moses.\n22 Ac efe a ddug yr ail hwrdd, sef hwrdd y cysegriad: ac Aaron a’i feibion a osodasant eu dwylo ar ben yr hwrdd. 23 Ac efe a’i lladdodd; a Moses a gymerodd o’i waed, ac a’i rhoddes ar gwr isaf clust ddeau Aaron, ac ar fawd ei law ddeau, ac ar fawd ei droed deau. 24 Ac efe a ddug feibion Aaron: a Moses a roes o’r gwaed ar gwr isaf eu clust ddeau, ac ar fawd eu llaw ddeau, ac ar fawd eu troed deau; a thaenellodd Moses y gwaed ar yr allor oddi amgylch. 25 Ac efe a gymerodd hefyd y gwêr, a’r gloren, a’r holl wêr oedd ar y perfedd, a’r rhwyden oddi ar yr afu, a’r ddwy aren a’u braster, a’r ysgwyddog ddeau. 26 A chymerodd o gawell y bara croyw, yr hwn oedd gerbron yr Arglwydd, un deisen groyw, ac un deisen o fara olewedig, ac un afrlladen; ac a’u gosododd ar y gwêr, ac ar yr ysgwyddog ddeau: 27 Ac a roddes y cwbl ar ddwylo Aaron, ac ar ddwylo ei feibion, ac a’u cyhwfanodd hwynt yn offrwm cyhwfan gerbron yr Arglwydd. 28 A Moses a’u cymerth oddi ar eu dwylo hwynt, ac a’u llosgodd ar yr allor, ar yr offrwm poeth. Dyma gysegriadau o arogl peraidd: dyma aberth tanllyd i’r Arglwydd. 29 Cymerodd Moses y barwyden hefyd, ac a’i cyhwfanodd yn offrwm cyhwfan gerbron yr Arglwydd: rhan Moses o hwrdd y cysegriad oedd hi; fel y gorchmynasai yr Arglwydd wrth Moses. 30 A chymerodd Moses o olew yr eneiniad, ac o’r gwaed oedd ar yr allor, ac a’i taenellodd ar Aaron, ar ei wisgoedd, ar ei feibion hefyd, ac ar wisgoedd ei feibion ynghyd ag ef: ac efe a gysegrodd Aaron, a’i wisgoedd, a’i feibion hefyd, a gwisgoedd ei feibion ynghyd ag ef.\n31 A dywedodd Moses wrth Aaron, ac wrth ei feibion, Berwch y cig wrth ddrws pabell y cyfarfod: ac yno bwytewch ef, a’r bara hefyd sydd yng nghawell y cysegriadau; megis y gorchmynnais, gan ddywedyd, Aaron a’i feibion a’i bwyty ef. 32 A’r gweddill o’r cig, ac o’r bara, a losgwch yn tân. 33 Ac nac ewch dros saith niwrnod allan o ddrws pabell y cyfarfod, hyd y dydd y cyflawner dyddiau eich cysegriadau: oherwydd saith niwrnod y bydd efe yn eich cysegru chwi. 34 Megis y gwnaeth efe heddiw, y gorchmynnodd yr Arglwydd wneuthur, i wneuthur cymod drosoch. 35 Ac arhoswch wrth ddrws pabell y cyfarfod saith niwrnod, ddydd a nos, a chedwch wyliadwriaeth yr Arglwydd, fel na byddoch feirw: canys fel hyn y’m gorchmynnwyd. 36 A gwnaeth Aaron a’i feibion yr holl bethau a orchmynnodd yr Arglwydd trwy law Moses.


Mae Llywodraeth Cymru yn ariannu nifer o gynlluniau sy’n gwneud lles i’r amgylchedd a chefn gwlad yng Nghymru.\tAr hyn o bryd, rydym yn darparu taliadau i ffermwyr o dan Bolisi Amaethyddol Cyffredin yr UE, megis y Cynllun Taliad Sengl a Glastir. Mae Glastir wedi'i greu i esgor ar ganlyniadau mesuradwy ar lefel fferm a thirwedd mewn ffordd gost-effeithiol. Bydd yn talu am ddarparu nwyddau a gwasanaethau amgylcheddol.Y nod yw:\narafu'r newid yn yr hinsawdd\nchynnal a gwella bioamrywiaeth.\nMae Glastir wedi'i rannu'n sawl elfen gan gynnwys coetiroedd a tir comin.


Bydd Gŵyl y Llais - Art Scene in Wales\nBydd Gŵyl y Llais\nJanuary 30, 2018 by Mike Smith\nBydd Gŵyl y Llais, sef gŵyl gelfyddydau ryngwladol Caerdydd, yn dychwelyd eleni am yr eilwaith. Gan annog pobl i ddarganfod pethau newydd, mae’r ŵyl yn cynnwys digwyddiadau arbennig, cyweithiau unigryw, prosiectau y gall y gymuned gyfrannu atynt, a llwyfan i leisiau grymus ac amrywiol o’r byd cerdd a’r celfyddydau, yn lleol a rhyngwladol ill dau.\nYmhlith y sioeau cyntaf i’w cyhoeddi y mae noson arbennig iawn Geiriau a Cherdd gyda Patti Smith, y cerddor, y bardd a’r ymgyrchydd gwleidyddol o’r Unol Daleithiau (11 Mehefin), a hynny yn lleoliad hyfryd Eglwys Sant Ioan, Treganna. Y diwrnod canlynol, bydd Patti yn camu i lwyfan Canolfan Mileniwm Cymru gyda Noson yng nghwmni Patti Smith. Hefyd yn ymddangos bydd Lenny Kaye a Tony Shanahan (12 Mehefin).\nBydd modd i bobl brofi’r perfformiad cyntaf erioed gan Gruff Rhys a Cherddorfa Genedlaethol Gymreig y BBC (10 Mehefin). Mae’r gerddorfa hon yn dathlu’i phen-blwydd yn 90 eleni.\nYmhlith yr artistiaid amlwg eraill a fydd yn ymddangos yng Nghanolfan Mileniwm Cymru mae’r canwr-gyfansoddwr Passenger, sy’n enillydd gwobr Ivor Novello (14 Mehefin), a bydd Nadine Shah yn agor ar gyfer Billy Bragg ar noson agoriadol yr ŵyl (7 Mehefin) gyda noson arbennig o Lleisiau Protest.\nMae Gŵyl y Llais hefyd yn gwahodd menywod (y rheini sy’n eu diffinio’u hunain yn fenywod neu’n anneuaidd) a merched i godi’u lleisiau ar ddydd Sul cyntaf yr ŵyl (10 Mehefin). Y bwriad yw creu cywaith ar gynfas eang gydag Artichoke, yr arbenigwyr celf gyhoeddus, a 14-18 NOW, rhaglen ddiwylliannol o bwys i nodi canmlwyddiant y Rhyfel Mawr. Mae PROCESSIONS yn gyfle unwaith-mewn-oes i gymryd rhan mewn gwaith celf gan lu o bobl i ddathlu canmlwyddiant rhoi’r bleidlais i fenywod. Gall menywod a merched gofrestru nawr (processions.co.uk) er mwyn cymryd rhan mewn gorymdaith drwy strydoedd Caerdydd, gan greu portread byw o fenywod yn yr unfed ganrif ar hugain. Bydd gorymdeithiau eraill ar yr un diwrnod ym mhedair o ddinasoedd mawr y Deyrnas Unedig – Llundain, Belfast, Glasgow a Chaerdydd (yr unig orymdaith i’w chynnal fel rhan o ŵyl).\nMeddai Graeme Farrow, Cyfarwyddwr Artistig Canolfan Mileniwm Cymru a Gŵyl y Llais: “Mae’n wych gallu cyhoeddi’r rhestr gyntaf o artistiaid penigamp a fydd yn perfformio yn ail Ŵyl y Llais. Dim ond blas yw hyn o’r pethau sydd i ddod. Yn ogystal â digwyddiadau cyffrous eraill sy’n rhoi sylw i’r theatr, y celfyddydau a cherddoriaeth o bob math drwy’r ddinas, bydd yr ŵyl eleni yn gyfle i gyfrannu, i brotestio neu i ymlacio mewn llefydd a fydd wedi’u dylunio’n arbennig ar gyfer hynny, boed yn ystod y dydd neu hyd oriau mân y bore.\n“Rwy’n gobeithio y bydd y rheini a ddaeth i Ŵyl y Llais yn 2016, sef yr ŵyl gyntaf, yn dychwelyd i weld y cam nesaf ar ein siwrnai, ac y byddwn ni’n denu hyd yn oed mwy o bobl i brofi gŵyl sydd wedi’i seilio ar offeryn rydym ni i gyd yn ei rannu – y llais.”\nMae Gŵyl y Llais yn dathlu’r cyfle i ddarganfod pethau newydd, ac ar 6 Mawrth byddwn yn rhyddhau rhaglen lawn o berfformiadau arbennig gan artistiaid poblogaidd, cyweithiau wedi’u comisiynu’n arbennig, a phrosiectau cymunedol mewn amryw o leoliadau drwy Gaerdydd, Dinas Gerddoriaeth gyntaf y Deyrnas Unedig. Bydd y rhaglen o gerddoriaeth a chelfyddydau yn croesawu’r rheini sy’n gwthio’r ffiniau’n greadigol, gyda’r sioeau’n rhoi sylw i gerddoriaeth gyfoes a chlasurol, opera, y theatr, sgyrsiau, y celfyddydau gweledol a digwyddiadau sy’n benthyg lleoliadau cyfan. Bydd dinas Caerdydd yn rhoi croeso cynnes i’r holl fwrlwm.\nMeddai Sarah Dennehy, Cynhyrchydd Creadigol Gweithredol: “Mae’r cyhoeddiad cyntaf hwn yn flas o beth sydd i ddod. Rydyn ni’n hynod o falch bod Patti Smith yn mynd i berfformio sioe fach iawn yn Nhreganna i ni. Rwy’n gobeithio y bydd yr ŵyl yn dod â llwyth of egni a fydd yn helpu i godi proffil Caerdydd fel dinas gelfyddydol a cherddoriaeth ryngwladol.”\nMae sioeau eraill sydd wedi’u cyhoeddi ar draws y ddinas yn cynnwys – y gantores-gyfansoddwraig Laura Veirs (9 Mehefin) yn Eglwys Sant Ioan, Treganna, yn perfformio caneuon o The Lookout, ei degfed albwm sydd newydd ei ryddhau, gan roi llais i themâu sy’n ymwneud ag atebolrwydd, diolch, ofn a dirywiad diwylliannol; Karine Polwart: Wind Resistance (15 – 17 Mehefin) yng Ngholeg Brenhinol Cerdd a Drama Cymru, sef straeon a chaneuon cyfareddol gan yr artist gwerin o Gaeredin; a The Tiger Lillies: The Ballad of Sexual Dependency (15 ac 16 Mehefin), profiad sy’n cyfuno celfyddydau gwahanol wrth i’r triawd rhyfeddol o Brydain berfformio trac sain byw i gyd-fynd â’r Faled ynghyd â lluniau dirdynnol gan Nan Goldin. Bydd y trac sain hwnnw’n ddarn di-dor o gerddoriaeth sy’n esblygu ac yn cynrychioli hyfrydwch, poen, gorfoledd, trasiedi a thristwch perthnasau.\nBydd rhaglen lawn Gŵyl y Llais yn cael ei chyhoeddi ar 6 Mawrth, ac yn cynnwys mwy o leisiau unigryw, grymus ac amrywiol o Gymru a’r byd. Bydd digwyddiadau am ddim hefyd, a chyfleoedd i bobl gyfrannu a gwirfoddoli, gan sicrhau bod yr ŵyl yn galluogi nifer o leisiau i glywed ei gilydd ac i gael eu clywed. I gael diweddariadau a rhagor o wybodaeth, ewch i gwylyllais.cymru/cy\nRHESTR O’R SIOEAU\nMae’r tocynnau i’r sioeau cyntaf sydd wedi’u cyhoeddi bellach ar werth. Manylion isod.\nPrisiau: £16 – £26.50\nDyddiad: Nos Lun 10 Mehefin 2018\nPrisiau: £17.50 – £29.50\nPrisiau: £25 – £40\nPosted in News/ NewyddionTagged Bydd Gŵyl y Llais, Canolfan Mileniwm Cymru


Hanes yr Henfyd ac Eidaleg (BA) - Prifysgol Caerdydd\nBydd myfyrwyr yn dysgu a datblygu eu gwybodaeth o iaith Ewropeaidd boblogaidd, wrth gyflwyno'r wybodaeth hon yng nghyd-destun hanesyddol Rhufain a gwareiddiadau hynafol.\nEin hamcan yn yr Ysgol Ieithoedd Modern a’r Ysgol Hanes, Archaeoleg a Chrefydd yw datblygu ac addysgu ein myfyrwyr i fod yn 'ddinasyddion byd-eang'. Drwy gyfuno Eidaleg a Hanes yr Henfyd, byddwch yn meithrin amrywiaeth o sgiliau a gwybodaeth drosglwyddadwy sy'n fuddiol i fyd gwaith, gan roi mantais gystadleuol i chi a’ch gwneud yn atyniadol i weithlu cynyddol fyd-eang, ac agor drysau i amrywiaeth o lwybrau gyrfa.\nMae'r rhaglen hon yn eich galluogi i archwilio a deall hanes Groegaidd a Rhufeinig, wrth ddatblygu eich sgiliau iaith Eidaleg.\nAddysgu dan arweiniad ymchwil sy’n eich galluogi i ymgysylltu â syniadau newydd sy’n helpu i lunio dyfodol astudiaethau Hanes yr Henfyd ac Eidaleg.\nCwricwlwm â bwa dysgu clir, sy'n defnyddio’r ymchwil ddiweddaraf ac sy'n cynnig dealltwriaeth drylwyr o ddiwylliant Eidalaidd.\nY cyfle i dreulio eich trydedd flwyddyn naill ai’n astudio neu’n gweithio yn yr Eidal neu mewn gwlad lle siaredir Eidaleg.\nABB – BBB. Sylwer, nid ydym yn derbyn Astudiaethau Cyffredinol na Meddwl yn Feirniadol.\nGraddau DDM-DMM mewn pynciau Dyniaethau neu Gwyddorau Cymdeithasol. Unrhyw bwnc BTEC arall os caiff ei gyfuno â Safon Uwch. Ni dderbynnir Astudiaethau Cyffredinol na Meddwl yn Feirniadol.\nCyflawni Diploma’r Fagloriaeth Ryngwladol 32-30 neu 665-655 mewn tri phwnc Lefel Uwch.\nMae BA mewn Hanes yr Henfyd ac Eidaleg yn rhaglen radd dros gyfnod o bedair blynedd. Mae wedi ei strwythuro yn y fath fodd fel y byddwch yn caffael cymwyseddau iaith a hanes ar lefel uchel i fod yn feddyliwr annibynnol a beirniadol, yn barod ar gyfer gwaith proffesiynol.\nYm mhob blwyddyn o’r rhaglen byddwch yn astudio 120 o gredydau, wedi eu rhannu'n gyfartal rhwng 60 o gredydau mewn Hanes yr Henfyd a 60 o gredydau mewn Eidaleg. Treulir eich trydedd flwyddyn yn astudio neu’n gweithio dramor yn yr Eidal neu mewn gwlad arall lle siaredir Eidaleg.\nMae blwyddyn un yn flwyddyn sylfaen i roi i chi’r sgiliau ar gyfer astudiaethau uwch ac yn rhoi trosolwg i chi o ddau bwnc i lywio eich dewisiadau’n ddiweddarach. Byddwch yn cymryd cyfanswm o 120 o gredydau, wedi eu rhannu'n gyfartal rhwng 60 o gredydau mewn Hanes yr Henfyd a 60 o gredydau mewn Eidaleg.\nYm mlwyddyn un, rydym yn cynnal dau lwybr i fyfyrwyr: llwybr uwch i fyfyrwyr sydd â chymhwyster Safon Uwch neu gymhwysedd cyfatebol mewn Eidaleg, a llwybr i ddechreuwyr ar gyfer myfyrwyr sydd â gwybodaeth gyfyngedig neu ddim gwybodaeth o gwbl am Eidaleg. Mae blwyddyn gyntaf y rhaglen hon yn rhoi sylfaen drylwyr yng ngramadeg yr iaith i’r myfyrwyr hynny ar lwybr y dechreuwyr, ac yn datblygu sgiliau ieithyddol i fyfyrwyr ôl Safon Uwch ar y llwybr uwch. Byddwch hefyd yn astudio modiwl nad yw’n ymwneud ag iaith sy'n cyflwyno datblygiad yr Eidal fel cenedl i chi, gan archwilio beth yw ei harwyddocâd i grwpiau gwahanol ar adegau gwahanol mewn hanes. Bydd y modiwl yn eich galluogi i ddatblygu dealltwriaeth dda o ymwybyddiaeth ryngddiwylliannol a’r gallu hynod werthfawr i gyfryngu rhwng diwylliannau.\nI ddarparu sylfaen ar gyfer astudiaethau mwy arbenigol, mae blwyddyn gyntaf Hanes yr Henfyd yn rhoi cyflwyniad â ffocws i chi i astudio hanes Rhufain a Groeg yn y Brifysgol, sy’n meithrin eich sgiliau beirniadol a dadansoddol drwy ymgysylltu’n agos â ffynonellau hynafol a dehongliadau modern.\nYm mlwyddyn dau fe fyddwch chi unwaith eto’n astudio 60 credyd dewisol o fodiwlau Hanes yr Henfyd a 60 credyd Eidaleg.\nMae’r elfennau iaith yn adeiladu ar y gwaith a wnaed yn y flwyddyn gyntaf, ac yn eich paratoi chi ar gyfer eich blwyddyn dramor. Yn ogystal ag iaith, byddwch yn astudio 30 credyd yn edrych ar yr Eidal mewn cyd-destun trawswladol. Bydd hyn yn fodd o gyflwyno ymagweddau, dulliau ac offer beirniadol hanfodol y gallwch eu defnyddio mewn astudiaeth fanwl o ddiwylliant, hanes a gwleidyddiaeth, yn ychwanegol at 60 credyd mewn modiwlau Hanes yr Henfyd.\nTreulir eich trydedd flwyddyn yn yr Eidal neu mewn gwlad arall lle siaredir Eidaleg. Bydd eich blwyddyn dramor yn eich galluogi i feithrin sgiliau iaith, yn dyfnhau eich dealltwriaeth o'r diwylliant targed ac yn datblygu eich annibyniaeth, eich dyfeisgarwch a’ch gwytnwch.\nOs dewiswch yr opsiwn astudio, rydym wedi sefydlu rhaglenni cyfnewid sy’n darparu cyfleoedd i astudio mewn sefydliadau mewn dinasoedd sy'n cynnwys Fenis, Verona, Milan, Pavia, Parma, Ferrara, Firenze, Pisa a Catania.\nPan fyddwn yn eich croesawu yn ôl i Gaerdydd ar gyfer eich blwyddyn olaf, byddwch yn parhau i ddatblygu eich sgiliau iaith, gan astudio 30 o gredydau iaith a 30 o gredydau trwy fodiwlau opsiwn Eidaleg, yn ychwanegol at 60 o gredydau o fodiwlau Hanes yr Henfyd.\nByddwch yn cael y cyfle i adeiladu ar y sylfaen eang o wybodaeth a sgiliau rydych chi wedi ei datblygu i astudio maes arbenigedd ymchwil yn yr ysgol, drwy'r modiwlau a addysgir a/neu draethawd estynedig. Efallai y byddwch hefyd yn cael y cyfle i gymryd rhan yn ein modiwl addysgu poblogaidd iawn, sy’n fodiwl achrededig lle byddwch yn adeiladu ar astudiaethau a gweithdai yn y Brifysgol i ymgymryd â lleoliad addysgu yn un o'n hysgolion partner yn yr ardal.\nMae modiwl traethawd hir y flwyddyn olaf yn rhoi’r dewis i chi ymgysylltu’n ddyfnach â maes y testun a ddewisir, yn ogystal â chyfoethogi eich sgiliau ymchwil a dadansoddi.\nMae ein rhaglen BA mewn Hanes yr Henfyd ac Eidaleg yn cael ei haddysgu gan dîm, gyda'r rhaglen yn ei chyfanrwydd yn cael ei goruchwylio gan Gyfarwyddwr y Rhaglen. Byddwch yn cael cymorth gan nifer o staff gwahanol, rhai yn canolbwyntio ar berfformiad academaidd mewn maes penodol a rhai’n rhoi sylw i ddysgu a chynnydd mewn ffordd fwy cyfannol.\nArddangos sgiliau beirniadol (rhesymu, gwerthuso tystiolaeth, datrys problemau, cysylltu theori ac ymarfer).Arddangos creadigrwydd a meddwl yn arloesol.Arddangos sgiliau arweinyddiaeth, gwaith tîm a hunan-reoli.Y gallu i nodi, cofnodi a chyfleu eich cyraeddiadau gyrfa perthnasol.\nRydyn ni’n trefnu gweithdai rhyngweithiol gyda'r Gwasanaeth Gyrfaoedd i helpu myfyrwyr i fod yn ymwybodol o sgiliau a phriodoleddau. Mae graddedigion Hanes yn dod o hyd i waith mewn amrywiaeth eang o gyflogaeth broffesiynol gysylltiedig a heb fod yn gysylltiedig. Mae rhai yn dewis ymgymryd ag astudiaeth ôl-raddedig yng Nghaerdydd neu yn rhywle arall, a rhai wedi dod yn haneswyr rhyngwladol honedig.\nAwgrymiadau chwilio: Hanes, Hanes yr henfyd, Eidaleg, Ieithoedd


anni Llŷn | Bethan Gwanas\nAll posts tagged anni Llŷn\nPublished Mawrth 17, 2022 by gwanas\nWel dyma i chi be ydi bargen! Dim ond £1, neu am ddim gan eich llyfrwerthwr lleol a’r Lolfa Cyf ar Ddiwrnod y Llyfr – gawsoch chi un, do? Wel, ges i un drwy’r post, ond dim ond rŵan dwi’n cael cyfle i sbio arno fo (DWI’N BRYSUR!) a wir i chi, mi wnes i hedfan drwyddo fo.\nW! Mae’r llun yn dangos sgrifen y dudalen gefn fel’na tydi? Dydi o ddim mor ddrwg â hynna go iawn, wir yr! A be dach chi’n ddisgwyl am £1? A phun bynnag, mae’r stori’n llawer gwell na’r papur mae hi wedi ei hargraffu arni.\nAnni Llŷn ydi’r awdur,\nWps, sori, na, nid Anni Llyn ydi hwn\nHon ydi Anni. Ffiw.\nac mae ei llais a’i harddull hi’n neidio oddi ar y dudalen, yn llawn dywediadau Cymreig a bywiog fel ‘llaesu dwylo’, ‘Naci’n tad’ a ‘Ara deg mae dal iâr…’\nMae’r enwau’n glincars, o enw’r dre ledrithiol Llanswyn-ym-Mochrith (swyn a rhith… da ydi hi de) i enwau’r cymeriadau: Mrs Surbwch am yr Arolygydd Llyfrgelloedd sy’n casau plant – a bob dim dan haul os dach chi’n gofyn i mi, a Slewjan a Sloj am yr efeilliaid sy’n glanhau ffenestri efo’u mopiau o wallt hynod o hir.\nDwi, wrth gwrs, fel un sy’n caru llyfrau a llyfrgelloedd yn meddwl bod y stori’n hyfryd am fod Chwim, y prif gymeriad yn caru darllen – ‘mae’n darllen yn ei gwely, darllen wrth wisgo, darllen wrth frwsio’i dannedd, darllen wrth adael parseli…’\nA wyddoch chi be? Dwi yr un fath yn union. Nacydw, dwi’m yn DARLLEN wrth frwsio nannedd, ond dwi’n gwrando ar lyfr ar fy ffôn! Wir yr. A brwsh dannedd trydan sy gen i felly mae’n swnllyd – ond dwi’n dal ddim isio pwyso’r botwm ‘pause’ os dwi’n mwynhau’r llyfr…\nDyma i chi dudalen wnes i ei mwynhau’n arw:\nLlawn bywyd ac addewid tydi? Ond dwi ddim am ddeud mwy rhag i mi ddifetha’r syrpreis sydd i ddod rhwng y tudalennau. Ond os dach chi ddim eto wedi dallt pam fod rhai ohonon ni’n CARU llyfrau – mae’r llyfr hwn yn ei egluro i’r dim. Mae na botensial am gyfres o lyfrau yn y syniad yn fy marn i.\nA rŵan – dwi am ymddiheuro am fod mor dawel ar y blog yma, ond rhwng fy llyfrau fy hun, y gwersi dwi’n eu dysgu a phobl sydd isio gwersylla yn ein maes carafanau ni, a thrio gweld y teulu (sy’n tyfu) a mynd i ysgolion neu wneud sesiynau arlein, mae hi wedi bod yn rhemp acw!\nDwi’n addo gwneud mwy o ymdrech.\nOnd ddoe mi ges i sesiynau hyfryd efo plant CA 1 ysgolion Powys – dros y we. A dyma i chi rai o’r lluniau roddwyd wedyn ar Twitter:\nMethu cynnwys y rhai sy’n cynnwys fidios am ryw reswm. Ond mae gen i CA2 Powys fory! Edrych ymlaen yn arw.\nO, ac os oes ‘na oedolyn acw isio ennill pecyn o lyfrau Gwasg y Bwthyn a phecyn o ddanteithion i’r ci, cofiwch am y gystadleuaeth yma:\nCystadleuaeth Prawf MOT!\nTynnwch lun ohonoch chi a’ch ci, efo copi o Prawf MOT, nofel newydd wych Bethan Gwanas\nRhowch o ar eich cyfrif Trydar, neu Facebook neu Instagram, a’n tagio ni ̶ Gwasg y Bwthyn!\nNeu anfonwch eich cais i: marred@gwasgybwthyn.co.uk neu meinir@gwasgybwthyn.co.uk\nBeirnaid: Richard Jones\nDyddiad cau 31 Mawrth.\nGwobr: Pecyn o lyfrau Gwasg y Bwthyn a phecyn o ddanteithion i’r ci!\nAc os dach chi isio gweld Gai Toms a fi yn mwydro am gŵn:\nAc os am wrando ar fersiwn stiwdio o gân hyfryd Gai:\nMae hynna’n ddigon am y tro – mae gen i lyfr i’w sgwennu!\nTagged: anni Llŷn, Gai Toms, Lledrith yn y Llyfrgell, Prawf Mot


2 Brenhinoedd 23 (BWM) - Bible Society\n2 Brenhinoedd 23 BWM\n1A’r brenin a anfonodd, a holl henuriaid Jwda a Jerwsalem a ymgynullasant ato ef. 2A’r brenin a aeth i fyny i dŷ yr Arglwydd, a holl wŷr Jwda, a holl drigolion Jerwsalem gydag ef, yr offeiriaid hefyd, a’r proffwydi, a’r holl bobl o fychan hyd fawr: ac efe a ddarllenodd, lle y clywsant hwy, holl eiriau llyfr y cyfamod, yr hwn a gawsid yn nhŷ yr Arglwydd.\n3A’r brenin a safodd wrth y golofn, ac a wnaeth gyfamod gerbron yr Arglwydd, ar fyned ar ôl yr Arglwydd, ac ar gadw ei orchmynion ef, a’i dystiolaethau, a’i ddeddfau, â’i holl galon, ac â’i holl enaid, i gyflawni geiriau y cyfamod hwn, y rhai oedd ysgrifenedig yn y llyfr hwn. A’r holl bobl a safodd wrth y cyfamod. 4A’r brenin a orchmynnodd i Hilceia yr archoffeiriad, ac i’r offeiriaid o’r ail radd, ac i geidwaid y drws, ddwyn allan o deml yr Arglwydd yr holl lestri a wnaethid i Baal, ac i’r llwyn, ac i holl lu’r nefoedd: ac efe a’u llosgodd hwynt o’r tu allan i Jerwsalem, ym meysydd Cidron, ac a ddug eu lludw hwynt i Bethel. 5Ac efe a ddiswyddodd yr offeiriaid a osodasai brenhinoedd Jwda i arogldarthu yn yr uchelfeydd, yn ninasoedd Jwda, ac yn amgylchoedd Jerwsalem: a’r rhai oedd yn arogldarthu i Baal, i’r haul, ac i’r lleuad, ac i’r planedau, ac i holl lu’r nefoedd. 6Efe a ddug allan hefyd y llwyn o dŷ yr Arglwydd, i’r tu allan i Jerwsalem, hyd afon Cidron, ac a’i llosgodd ef wrth afon Cidron, ac a’i malodd yn llwch, ac a daflodd ei lwch ar feddau meibion y bobl. 7Ac efe a fwriodd i lawr dai y sodomiaid, y rhai oedd wrth dŷ yr Arglwydd, lle yr oedd y gwragedd yn gwau cortynnau i’r llwyn. 8Ac efe a ddug yr holl offeiriaid allan o ddinasoedd Jwda, ac a halogodd yr uchelfeydd yr oedd yr offeiriaid yn arogldarthu arnynt, o Geba hyd Beerseba, ac a ddistrywiodd uchelfeydd y pyrth, y rhai oedd wrth ddrws porth Josua tywysog y ddinas, y rhai oedd ar y llaw aswy i bawb a ddelai i borth y ddinas. 9Eto offeiriaid yr uchelfeydd ni ddaethant i fyny at allor yr Arglwydd i Jerwsalem, ond hwy a fwytasant fara croyw ymysg eu brodyr. 10Ac efe a halogodd Toffeth, yr hon sydd yn nyffryn meibion Hinnom, fel na thynnai neb ei fab na’i ferch trwy dân i Moloch. 11Ac efe a ddifethodd y meirch a roddasai brenhinoedd Jwda i’r haul, wrth ddyfodfa tŷ yr Arglwydd, wrth ystafell Nathanmelech yr ystafellydd, yr hwn oedd yn y pentref, ac a losgodd gerbydau yr haul yn tân. 12Yr allorau hefyd, y rhai oedd ar nen ystafell Ahas, y rhai a wnaethai brenhinoedd Jwda, a’r allorau a wnaethai Manasse yn nau gyntedd tŷ yr Arglwydd, a ddistrywiodd y brenin, ac a’u bwriodd hwynt i lawr oddi yno, ac a daflodd eu llwch hwynt i afon Cidron. 13Y brenin hefyd a ddifwynodd yr uchelfeydd oedd ar gyfer Jerwsalem, y rhai oedd o’r tu deau i fynydd y llygredigaeth, y rhai a adeiladasai Solomon brenin Israel i Astoreth ffieidd-dra’r Sidoniaid, ac i Cemos ffieidd-dra’r Moabiaid, ac i Milcom ffieidd-dra meibion Ammon. 14Ac efe a ddrylliodd y delwau, ac a dorrodd y llwyni, ac a lanwodd eu lle hwynt ag esgyrn dynion.\n15Yr allor hefyd, yr hon oedd yn Bethel, a’r uchelfa a wnaethai Jeroboam mab Nebat, yr hwn a wnaeth i Israel bechu, ie, yr allor honno a’r uchelfa a ddistrywiodd efe, ac a losgodd yr uchelfa, ac a’i malodd yn llwch, ac a losgodd y llwyn. 16A Joseia a edrychodd, ac a ganfu feddau, y rhai oedd yno yn y mynydd, ac a anfonodd, ac a gymerth yr esgyrn o’r beddau, ac a’u llosgodd ar yr allor, ac a’i halogodd hi, yn ôl gair yr Arglwydd yr hwn a gyhoeddasai gŵr Duw, yr hwn a bregethasai y geiriau hyn. 17Yna efe a ddywedodd, Pa deitl yw hwn yr ydwyf fi yn ei weled? A gwŷr y ddinas a ddywedasant wrtho, Bedd gŵr Duw, yr hwn a ddaeth o Jwda, ac a gyhoeddodd y pethau hyn a wnaethost ti i allor Bethel, ydyw. 18Ac efe a ddywedodd, Gadewch ef yn llonydd: nac ymyrred neb â’i esgyrn ef. Felly yr achubasant ei esgyrn ef, gydag esgyrn y proffwyd a ddaethai o Samaria. 19Joseia hefyd a dynnodd ymaith holl dai yr uchelfeydd, y rhai oedd yn ninasoedd Samaria, y rhai a wnaethai brenhinoedd Israel i ddigio yr Arglwydd, ac a wnaeth iddynt yn ôl yr holl weithredoedd a wnaethai efe yn Bethel. 20Ac efe a laddodd holl offeiriaid yr uchelfeydd oedd yno, ar yr allorau, ac a losgodd esgyrn dynion arnynt, ac a ddychwelodd i Jerwsalem.\n21A’r brenin a orchmynnodd i’r holl bobl, gan ddywedyd, Gwnewch Basg i’r Arglwydd eich Duw, fel y mae yn ysgrifenedig yn llyfr y cyfamod hwn. 22Yn ddiau ni wnaed y fath Basg â hwn, er dyddiau y barnwyr a farnasant Israel, nac yn holl ddyddiau brenhinoedd Israel, na brenhinoedd Jwda. 23Ac yn y ddeunawfed flwyddyn i frenin Joseia y cynhaliwyd y Pasg hwn i’r Arglwydd yn Jerwsalem.\n24Y swynyddion hefyd, a’r dewiniaid, a’r delwau, a’r eilunod, a’r holl ffieidd-dra, y rhai a welwyd yng ngwlad Jwda, ac yn Jerwsalem, a dynnodd Joseia ymaith: fel y cyflawnai efe eiriau y gyfraith; y rhai oedd ysgrifenedig yn y llyfr a gafodd Hilceia yr offeiriad yn nhŷ yr Arglwydd. 25Ac ni bu o’i flaen frenin o’i fath ef, yr hwn a drodd at yr Arglwydd â’i holl galon, ac â’i holl enaid, ac â’i holl egni, yn ôl cwbl o gyfraith Moses; ac ar ei ôl ef ni chyfododd ei fath ef.\n26Er hynny ni throdd yr Arglwydd oddi wrth lid ei ddigofaint mawr, trwy yr hwn y llidiodd ei ddicllonedd ef yn erbyn Jwda, oherwydd yr holl ddicter trwy yr hwn y digiasai Manasse ef. 27A dywedodd yr Arglwydd, Jwda hefyd a fwriaf ymaith o’m golwg, fel y bwriais ymaith Israel, ac a wrthodaf y ddinas hon Jerwsalem, yr hon a ddetholais, a’r tŷ am yr hwn y dywedais, Fy enw a fydd yno. 28A’r rhan arall o hanes Joseia, a’r hyn oll a wnaeth efe, onid ydynt hwy yn ysgrifenedig yn llyfr cronicl brenhinoedd Jwda?\n29Yn ei ddyddiau ef y daeth Pharo-necho brenin yr Aifft i fyny yn erbyn brenin Asyria, hyd afon Ewffrates: a’r brenin Joseia a aeth i’w gyfarfod ef, a Pharo a’i lladdodd ef ym Megido, pan ei gwelodd ef. 30A’i weision a’i dygasant ef mewn cerbyd yn farw o Megido, ac a’i dygasant ef i Jerwsalem, ac a’i claddasant ef yn ei feddrod ei hun. A phobl y wlad a gymerasant Joahas mab Joseia, ac a’i heneiniasant ef, ac a’i hurddasant yn frenin yn lle ei dad.\n31Mab tair blwydd ar hugain oedd Joahas pan aeth efe yn frenin, a thri mis y teyrnasodd efe yn Jerwsalem; ac enw ei fam ef oedd Hamutal, merch Jeremeia o Libna. 32Ac efe a wnaeth yr hyn oedd ddrwg yng ngolwg yr Arglwydd, yn ôl yr hyn oll a wnaethai ei dadau ef. 33A Pharo-necho a’i rhwymodd ef yn Ribla yng ngwlad Hamath, fel na theyrnasai efe yn Jerwsalem: ac a osododd dreth ar y wlad o gan talent o arian, a thalent o aur. 34A Pharo-necho a osododd Eliacim mab Joseia yn frenin yn lle Joseia ei dad, ac a drodd ei enw ef Joacim: ac efe a ddug ymaith Joahas, ac efe a ddaeth i’r Aifft, ac yno y bu efe farw. 35A Joacim a roddodd i Pharo yr arian, a’r aur; ond efe a drethodd y wlad i roddi yr arian wrth orchymyn Pharo: efe a gododd yr arian a’r aur ar bobl y wlad, ar bob un yn ôl ei dreth, i’w rhoddi i Pharo-necho.\n36Mab pum mlwydd ar hugain oedd Joacim pan ddechreuodd efe deyrnasu, ac un flynedd ar ddeg y teyrnasodd efe yn Jerwsalem: ac enw ei fam ef oedd Sebuda, merch Pedaia o Ruma. 37Ac efe a wnaeth yr hyn oedd ddrwg yng ngolwg yr Arglwydd, yn ôl yr hyn oll a wnaethai ei dadau.


Olew Testosterone Tsieina 50mg / ml Gweithgynhyrchwyr, Cyflenwyr - Factory Direct Wholesale - Xinhang\nMae sylfaen testosterone 100mg / ml yn baratoad chwistrellu sy'n cynnwys testosteron heb ei drin mewn sylfaen ddŵr. Testosterone yw'r hormon anabolig mwyaf cyffredin sydd ac yr ystyrir ei fod yr un mwyaf sylfaenol hefyd. Oherwydd hyn, mae athletwyr yn aml yn ei ystyried yn sylfaen steroid i'r rhan fwyaf o gylchoedd.\nSylfaen testosterone 100mg / ml Manylion Cyflym\nSylfaen testosterone 100mg / ml Manylion Cyflym:\nSylfaen testosterone 100mg / ml Gwybodaeth gyffredinol:\nEnw fferyllol: Testosterone Suspension 100mg / ml\nDos Effeithiol (Dynion): 350-1000mg yr wythnos\nBywyd egnïol: +/- 1 diwrnod\nAmser Canfod: +/- 3 diwrnod\nDOSBARTH CYFFURIAU: STEROID ANDROGENIG / ANABOLIG (AR GYFER ARWYDDION)\nCais Sylfaen Testosterones\nBaseosterones Base yw'r hormon anabolig mwyaf cyffredin sydd ac a ystyrir hefyd yn yr un mwyaf sylfaenol. Oherwydd hyn, mae adeiladwyr corff yn aml yn ei ystyried yn sylfaen steroid i'r rhan fwyaf o gylchoedd.\nMae Baseosterones Base yn anabolig ac yn androgenig ei natur. Bydd defnyddwyr y steroid hwn yn sylwi ar gynnydd dramatig ym maint a chryfder y cyhyrau, yn ogystal ag ymdeimlad cyffredinol o les ac yn cynyddu libido a gyrru.\nMae Sylfaen Testosteron yn perthyn i'r dosbarth o androgensIn ffaith, dyma'r prif hormon androgenig yn y corff. Mae'n hormon pwerus iawn ac mae Testosterones Base yn bennaf gyfrifol am ddatblygu'r ceilliau a'r prostad, yn ogystal â datblygu meinwe cyhyrau, dwysedd esgyrn a chryfder.\nAtal dros dro Testosterones Cook Recipe\n1 gram Prawf powdr sylfaen\n2 BB BB (10%)\n0.2 ml BA (1%)\n14.8 ml o ddŵr tyngedfennol\nOlew Steroid chwistrellu arall rydym yn ei weini:\nDecanoate Nandrolone (DECA) 200mg / ml 250mg / ml\nPhenylpropionate Nandrolone 200mg / ml\nCypionate Testosterone (Cypoiect) 250mg / ml\nTestosterone Enanthate (Enanject) 250mg / ml 600mg / ml\nTestosterone Propionate (Propionat) 100mg / ml 200mg / ml 500mg / ml\nTestosterone Undecanoate (Undecanoate) 500mg / ml\nSylfaen Trenbolone 50mg / ml 100mg / ml\nTrenbolone asetad 80mg / ml 100mg / ml 200mg / ml\nParebolone 50 (carbonad Trenbolone Hexahydrobenzyl) 50mg / ml\nDrostanolone Propionate (Masteron) 100mg / ml 200mg / ml\nMethenolone asetad 50mg / ml\nMethenolone Enanthate (Primoject) 100mg / ml\nCypionad Nandrolone 200mg / ml\nBlend Testosterone (Sustanon) 200mg / ml 250mg / ml 300mg / ml\nBlend TMT (Trenbolone Enanthate, Masteron, Testosterone Enanthate) 125mg / ml 250mg / ml 375mg / ml\nTestosterone 100mg / ml\nHot Tags: 50mg / ml o olew testosteron, Tsieina, gweithgynhyrchwyr, cyflenwyr, ffatri, cyfanwerthu\nPâr o: Testosterone Enanthate 250mg / ml\nNesaf: Testosterone Propioante 100mg / ml